open-index/open-wikipedia-markdown huggingface dataset:
లవర్స్

**లవర్స్** 2014లో తెలుగులో విడుదలైన ప్రేమ కథ సినిమా. ఈ సినిమాలో సుమంత్ అశ్విన్, నందిత రాజ్, తేజస్వి హీరోహీరోయిన్లుగా నటించారు. ఈ సినిమా 2014, ఆగస్టు 15న విడుదలైంది.

## నటీనటులు \ సినిమాలోని పాత్ర పేరు
* సుమంత్ అశ్విన్ - సిద్ధూ 
* నందిత రాజ్ - చిత్ర 
* తేజస్వి మదివాడ
* చాందిని
* షామిలి అగర్వాల్ 
* ఆహుతి ప్రసాద్ 
* సప్తగిరి 
* సాయి కుమార్ పంపాన - శ్యామ్ 
* ఎం.ఎస్.నారాయణ - చర్చి ఫాదర్ 
* దువ్వాసి మోహన్
* అనితా చౌదరి

## సాంకేతికవర్గం
*దర్శకత్వం - హరినాథ్
*నిర్మాత -	సూర్యదేవర నాగవంశీ, బి. మహేంద్ర బాబు
*రచన - మారుతీ & హరినాథ్
*సంగీతం - జేబీ (జీవన్ బాబు)
*ఛాయాగ్రహణం - మల్హార్ భట్ జోషి
*కూర్పు - ఎస్.బి.ఉద్ధవ్
*నిర్మాణ సంస్థ	- మాయాబజార్ మూవీస్
*పాటలు - రామజోగయ్య శాస్త్రి, కాసర్ల శ్యామ్‌, శ్రీమణి, ఓరుగంటి
*ఫైట్స్ - సతీష్
*మేకప్ - శంకర్ రెడ్డి 
*కాస్ట్యూమ్స్ - మస్తాన్ 
*ఆర్ట్ డైరెక్టర్ - ఇ. గోవింద్ 
*కోరియోగ్రఫీ: స్వర్ణ, విజయ్ 
*ఎగ్జిక్యూటివ్ ప్రొడ్యూసర్ - దాసరి వెంకట సతీష్

## పాటలు
ఈ చిత్రానికి జేబీ (జీవన్ బాబు) సంగీతం అందించాడు, ఆదిత్య మ్యూజిక్ ద్వారా పాటలు విడుదల అయ్యాయి.

## మూలాలు

వర్గం:2014 తెలుగు సినిమాలు
వర్గం:తెలుగు ప్రేమకథా సినిమాలు
వర్గం:ఆహుతి ప్రసాద్ నటించిన సినిమాలు
వర్గం:ఎం.ఎస్.నారాయణ నటించిన సినిమాలు
వర్గం:తేజస్వి మదివాడ నటించిన సినిమాలు
చక్కిలిగింత

**చక్కిలిగింత** 2014లో విడుదలైన తెలుగు సినిమా. ఈ చిత్రంలో సుమంత్ అశ్విన్, రెహానా, తాగుబోతు రమేశ్, వైవా హర్ష, సురేఖ, చైతన్య కృష్ణ ముఖ్య పాత్రల్లో నటించారు.

## కథ
అమ్మాయిల వెంట పడి ప్రేమిస్తున్నామంటూ తిరిగితే అబ్బాయిలు అలుసైపోతారని తన స్నేహితులకి క్లాస్‌ పీకుతాడు ఆది (సుమంత్‌). అతని గీతోపదేశంతో అమ్మాయిలకి దూరంగా ఉంటారు ఆ కాలేజ్‌లోని అబ్బాయిలంతా. అబ్బాయిలు తమని పట్టించుకోవడం లేదని అమ్మాయిలు తెగ ఇదైపోతుంటారు. అప్పుడే కాలేజ్‌కి కొత్తగా వచ్చిన అవి (రెహాన) సరాసరి ఆది నే తన ప్రేమలోకి దించితే మిగిలిన వాళ్లంతా సెట్‌ అయిపోతారని అతడిని ప్రేమలోకి దించడమే టార్గెట్‌గా పెట్టుకుంటుంది. అది అవి ప్రేమలో పడతాడా అనేది సినిమా కథ.

## నటీనటులు \ సినిమాలోని పాత్ర పేరు
*సుమంత్ అశ్విన్ - ఆది 
*రెహానా (చాందిని శ్రీధరన్) - అవి 
*తాగుబోతు రమేశ్ - మనోహర్ 
*వైవా హర్ష - హృతిక్ రెడ్డి 
*చైతన్య కృష్ణ
*జోష్ రవి - రవి 
*శుభశ్రీ - అఖిల 
*గాయత్రి - నీరజ 
*త్రిష - గీత

## పాటల జాబితా
అవాయిడ్ గర్ల్స్, రచన: అనంత శ్రీరామ్, గానం. సిద్ధార్ద్, ఆదిత్య, అనూదీప్ దేవ్

బేబీ మై లవర్ , రచన: శ్రీమణి, గానం.మిక్కీ జె మేయర్

చక్కలిగింతే , రచన: వనమాలి , గానం.హరిచరన్ , సాయి శివమ్

ఇదివరకే , రచన: శ్రీమణి , గానం. కార్తీక్

మాయో మాయో , రచన: శ్రీమణి, గానం.ఆదిత్య, రమ్య బెహరా

ఓ క్షణమా , రచన: శ్రీమణి, గానం . రమ్య బెహరా.

## సాంకేతిక వర్గం
*దర్శకత్వం: వేమారెడ్డి
*నిర్మాత: నరసింహాచారి, నరసింహారెడ్డి
*సంగీతం: మిక్కీ జె. మేయర్
*నిర్మాణం: మహీష్‌ ఎంటర్‌టైన్‌మెంట్స్‌ ప్రైవేట్‌ లిమిటెడ్‌
*ఛాయాగ్రహణం: సాయి శ్రీరామ్‌
*మాటలు : జయంత్ పానుగంటి
*కూర్పు: కార్తీక శ్రీనివాస్
*పాటలు: వనమాలి, అనంత శ్రీరామ్, శ్రీమణి
*మేకప్: నాని 
*కాస్ట్యూమ్స్ : సయ్యద్ నూరేళ్ళ
*కొరియోగ్రఫీ: ప్రేమ్ రక్షిత్, రఘు (అవాయిడ్ గర్ల్స్)

## మూలాలు

వర్గం:2014 తెలుగు సినిమాలు
వర్గం:తెలుగు ప్రేమకథా సినిమాలు
జాన్వీ కపూర్

**జాన్వీ క‌పూర్** (జననం: 1997 మార్చి 6) భారతీయ సినీ నటి. ఆమె హిందీలో 2018లో ధడక్ సినిమా ద్వారా సినీరంగంలోకి వచ్చింది. ఆమె సినీ నటి శ్రీదేవి కూతురు.

కొరటాల శివ దర్శకత్వంలో రూపొందిన తెలుగు యాక్షన్ చిత్రం దేవర (2023)లో ఆమె ఎన్టీఆర్‌ సరసన నటించింది.

## నటించిన సినిమాలు

### సినిమాలు

### దృశ్య సంగీతం

## అవార్డులు మరియు నామినేషన్లు

## మూలాలు

వర్గం:1997 జననాలు
వర్గం:సినిమా నటీమణులు
వర్గం:హిందీ సినిమా నటీమణులు
గుంజన్ సక్సేనా ది కార్లిల్ గర్ల్

**గుంజన్ సక్సేనా’ ది కార్లిల్ గర్ల్** 1999లో జరిగిన కార్గిల్ యుద్ధంలో ఎయిర్ ఫోర్స్‌లో తొలి మహిళా అధికారిగా పాల్గొన్న గుంజన్ సక్సేనా నిజ జీవిత కథ ఆధారంగా 2020 లో వచ్చిన హిందీ సినిమా.   ఈ చిత్ర ట్రైల‌ర్‌ను 2020, ఆగష్టు 1న రిలీజ్ చేశారు. కరోనా వ్యాధి కారణంగా ధియేటర్లు మూసి ఉండడంతో ఓటీటీ వేదిక నెట్‌ఫ్లిక్‌లో 2020, ఆగస్టు 12న ఈ చిత్రాన్ని విడుదల చేశారు.

## కథ
గుంజన్‌ సక్సేనా(జాన్వీ కపూర్‌) చిన్నతనంలో విమానం నడిపే పైలట్‌ను చూసి.. తాను కూడా పైలట్‌ అవ్వాలని నిర్ణయించుకుంటుంది. అయితే ఆమెకు పైలట్‌ శిక్షణ ఇప్పించేంత డబ్బు తన తండ్రి (పంకజ్‌ త్రిపాఠి) వద్ద లేకపోవడంతో ఎయిర్‌ఫోర్స్‌ పైలట్‌ అవుతానంటుంది. అందరూ గుంజన్‌ నిర్ణయాన్ని వ్యతిరేకించినా.. తండ్రి మాత్రం ప్రోత్సహిస్తాడు. ఫైల‌ట్స్ కేవ‌లం పురుషులు మాత్ర‌మే కాగ‌ల‌రు అని భావిస్తున్న త‌రుణంలో గుంజ‌న్ స‌క్సేనా ఫైల‌ట్ ఎందుకు కావాల‌నుకుంది?  ఫైల‌ట్ అయ్యే క్ర‌మంలో ఆమె ఎదుర్కొన్న స‌వాళ్లేంటి?  వీటన్నింటిని ఎదుర్కొని గుంజన్‌ మంచి పైలట్‌గా ఎలా గుర్తింపు పొందింది? కార్గిల్‌ యుద్ధంలో ఎవరు చేయలేని సాహసాలు ఆమె ఎలా చేయగలిగింది? ఆమె స‌వాళ్ల‌ను అధిగ‌మించి దేశానికి ఎలా సేవ చేసింది?  అనేదే సినిమా కథ .

## నటీనటులు - సినిమాలో పాత్ర పేరు
* జాన్వీ క‌పూర్ - గుంజన్‌ సక్సేనా
*పంకజ్ త్రిపాఠి  -  అనూప్ సక్సేనా, గుంజన్‌ తండ్రి
*అంగద్ బేడి  - అంశుమాన్ సక్సేనా,  గుంజన్‌ సోదరుడిగా 
*మానవ్‌ విజ్‌ - కమాండింగ్ ఆఫీసర్ గౌతమ్ సిన్హా 
*రజత్‌ బర్మేచా
*నీనా గుప్తా
*విజయ్‌ వర్మ
*ఆయేషా రజా మిశ్రా
*రచనా పారుల్కర్
* చందన్ కె ఆనంద్

## మూలాలు

వర్గం:2020 సినిమాలు
వర్గం:హిందీ సినిమాలు
ఆదార్ పూనావాలా

**ఆదార్‌ పూనావాలా** వ్యాక్సీన్ తయారీ సంస్థ సీరమ్ ఇన్‌స్టిట్యూట్ ఆఫ్ ఇండియా చీఫ్ ఎగ్జిక్యూటివ్ ఆఫీసర్.

## విద్యాభాస్యం
ఆదార్ పూనావాలా పూణేలోని ది బిషప్స్ స్కూల్, కాంట్బెరీలోని సెయింట్ ఎడ్మండ్స్ స్కూల్ లో ఉన్నత విద్యను అభ్యసించాక లండన్ లోని లండన్ యూనివర్సిటీ ఆఫ్ వెస్ట్ మినిస్టర్ నుండి పట్టభద్రుడయ్యాడు.

## వ్యాపారవేత్తగా
లండన్ నుండి తిరిగి వచ్చి 2001లో సీరమ్ ఇన్‌స్టిట్యూట్ ఆఫ్ ఇండియా చేరాడు. ఆయన కంపెనీలో చేరగా విదేశీ ఎగుమతులపై ద్రుష్టి పెట్టి దాదాపు 35 దేశాలకు వారి కంపెనీ ఉత్పత్తులను ఎగుమతి చేయడం ప్రారంభించాడు. 2015 నాటికీ వారి ఉత్పత్తులు దాదాపు దేశాలకు విస్తరించాడు. సీరమ్ కు 85 % లాభాలు విదేశాలనుండి వస్తుంది. ఆదార్ పూనావాలా 2011లో సీరమ్ ఇన్‌స్టిట్యూట్ ఆఫ్ ఇండియా చీఫ్ ఎగ్జిక్యూటివ్ ఆఫీసర్ గా నియమితుడయ్యాడు.

## కొవిషీల్డ్‌ వ్యాక్సిన్‌
ఆక్స్‌ఫర్డ్ యూనివర్సిటీ అభివృద్ధి చేసిన అస్త్రజెనెకా కోవిడ్ 19 వ్యాక్సిన్‌ను భారత్‌లో తయారు చేస్తుంది సీరం ఇన్‌స్టిట్యూట్ ఆఫ్ ఇండియా. అమెరికన్ వ్యాక్సిన్ డెవలపర్ ‘నోవావ్యాక్స్’తో సీరం సంస్ధ భాగస్వామిగా వ్యవహరిస్తోంది. సీరం ఉత్పత్తి చేస్తున్న కొవిషీల్డ్‌ వ్యాక్సిన్‌ ప్రయోగ ఫలితాలు ముగిసాయి. 2021 ఫిబ్రవరి నాటికి ఫ్రంట్ లైన్ వారియర్లకు, 2021 ఏప్రిల్ నాటికి సామాన్య ప్రజలకు అందుబాటులోకి వచ్చాయి. 2024 నాటికి దేశంలో ప్రతి ఒక్కరికీ కరోనా వ్యాక్సిన్ అందుబాటులోకి వస్తుందని ఆదార్ పూనావాలా తెలిపారు.

ఆదార్ పూనావాలాకు 2021 ఏప్రిల్ 28న కేంద్ర హోంశాఖ ‘వై’ కేటగిరీ భద్రత ఏర్పాటు చేసింది.

## మూలాలు

వర్గం:1981 జననాలు
తాతినేని సత్య

**తాతినేని సత్య**, తెలుగు, తమిళ సినీ దర్శకుడు, స్క్రీన్ ప్లే రచయిత. ఇతడు తెలుగు సినీ దర్శకుడైన తాతినేని ప్రకాశరావు మనవడు. 

## జీవిత విషయాలు
చెన్నైలో జన్మించిన సత్య అక్కడే పాఠశాల విద్యను పూర్తి చేసి, చెన్నైలోని లయోలా కాలేజీ నుండి విజువల్ కమ్యూనికేషన్ లో డిగ్రీ అందుకున్నాడు.

## సినిమారంగం
2001లో డేవిడ్ ధావన్ దర్శకత్వంలో వచ్చిన *జోడి నంబర్ 1* సినిమాకు సహాయ దర్శకుడిగా చేరాడు. డేవిడ్ దగ్గర మరో ఎనిమిది సినిమాలకు పనిచేశాడు. 2005లో ప్రియ దర్శకత్వంలో *వచ్చిన కంద నాల్ ముధల్* అనే తమిళ చిత్రానికి సహాయ దర్శకుడిగా కూడా పనిచేశాడు.

2009లో తమిళంలో విడుదలై విజయం సాధించిన *వెన్నిల కబాడి కుజు అనే సినిమాను* 2010లో *[[భీమిలి (సినిమా)|భీమిలి కబడ్డీ జట్టు]]* పేరుతో రిమేక్ చేశాడు. ఆ తరువాత *2012లో [[శివ మనసులో శృతి]]* (2009లో వచ్చిన *శివ మనసుల శక్తి* అనే తమిళ సినిమా రీమేక్) తీశాడు. *ఆ తర్వాత 2016లో [[శంకర (2016 సినిమా)|శంకర]]* (2011లో వచ్చిన *మౌన గురు* అనే తమిళ సినిమా రీమేక్) తీశాడు.

## సినిమాలు

## మూలాలు

## బయటి లింకులు
* 

వర్గం:తెలుగు సినిమా దర్శకులు
వర్గం:తెలుగు సినిమా రచయితలు
వర్గం:తమిళ సినిమా దర్శకులు
వర్గం:తమిళ సినిమా కథా రచయితలు
వర్గం:చెన్నై వ్యక్తులు
శివ మనసులో శృతి

**శివ మనసులో శృతి** (ఎస్ఎంఎస్), 2012 ఫిబ్రవరి 10న విడుదలైన తెలుగు రొమాంటిక్ కామెడీ సినిమా. వేగ ఎంటర్టైన్మెంట్ బ్యానరులో విక్రమ్ రాజు నిర్మించిన ఈ సినిమాకి తాతినేని సత్య దర్శకత్వం వహించాడు. ఇందులో సుధీర్ బాబు, రెజీనా నటించగా, చక్రి, యువన్ శంకర్ రాజా సంగీతం అందించాడు. 2009లో తమిళంలో విజయవంతమైన *శివ మనసుల శక్తి* సినిమా రిమేక్ ఇది.

## కథా సారాంశం
శివ (సుధీర్ బాబు) ఒక కొరియర్ కంపెనీలో డెలివరీ బాయ్‌గా పనిచేస్తుంటాడు. రేడియో జాకీగా పనిచేసే శృతి (రెజీనా కాసాండ్ర)ను రైలు ప్రయాణంలో చూస్తాడు. శివ ఆమెను ఆకట్టుకోవడానికి ప్రయత్నిస్తుంటాడు. మొదట్లో శృతి అయిష్టంగానే ఉన్నా, కొన్ని రోజుల తరువాత తను కూడా ప్రేమించడం ప్రారంభిస్తుంది. శృతి తన ప్రేమను చేప్పే సమయంలో శివ నిర్లక్ష్యం కారాణంగా ఇద్దరి మధ్య దూరం పెరుగుతుంది. చివరికి, సినిమాలో అనుకోని మలుపు తీసుకుంటుంది. శివ, శృతి వారి భవిష్యత్తుపై ఒక నిర్ణయాన్ని తీసుకోవలసి వస్తుంది. అప్పుడు వారు ఏమి చేశారన్నది మిగతా కథ.

## నటవర్గం
* సుధీర్ బాబు (శివ)
* రెజీనా కాసాండ్ర (శృతి)
* చంటి (శివ స్నేహితుడు)
* వెన్నెల కిశోర్ (శృతి సోదరుడు)
* వై. కాశీ విశ్వనాథ్ (శృతి తండ్రి)
* మిర్చి హేమంత్ (అతిథి పాత్ర)
* రోహిణి (శివ తల్లి)
* సుబ్బరాజు (పోలీస్ ఆఫీసర్‌)
* తాగుబోతు రమేశ్
* బ్రహ్మానందం
* శుభలేఖ సుధాకర్
* రాజా రవీంద్ర
* బ్రహ్మాజీ
* సుప్రీత్
* ధన్‌రాజ్
* సునీల్
* ఎం. ఎస్. నారాయణ
* ఎ. వి. ఎస్
* ఆలీ 
* వేణు
* ప్రవీణ్
* సత్య 
* హర్షవర్ధన్
* అడుసుమిల్లి జనార్ధన వరప్రసాద్
* ప్రియాంక నల్కారి (శివ సోదరి)

## విడుదల, స్పందన
భారతదేశం, విదేశాలలో విడుదలైన ఈ సినిమాకు మంచి సమీక్షలు వచ్చాయి. టైమ్స్ ఆఫ్ ఇండియా పత్రికకు చెందిన సురేష్ కవిరాయణి 3/5 రేటింగ్ ఇచ్చాడు. ఈ సినిమా 'కొత్తగా ఉందని, సుధీర్ నటన ప్రశంసనీయం' అన్నాడు. 123 తెలుగుకు చెందిన మహేష్ 3/5 రేటింగ్ ఇచ్చాడు. 'ఈ సినిమా చూడటానికి తగినదని, సుధీర్ తన డ్యాన్స్ - ఫైట్స్ తో ఆకట్టుకున్నాడు' అని ప్రశంసించాడు. ఇడ్లెబ్రేన్‌కు చెందిన జీవి ఈ సినిమాకు 3/5 రేటింగ్‌ ఇచ్చాడు. 'ఈ సినిమాలో యూత్ వ్యక్తిత్వం, వినోదం ఉన్నాయని, సుధీర్ - రెజీనా నటన ఈ సినిమాకి ప్లస్ పాయింట్లుగా నిలిచాయి' అని చెప్పాడు. ఎన్డిటివి నుండి సమీక్షకులు సానుకూల సమీక్ష ఇచ్చారు. 'ఈ సినిమా సుధీర్ కు మంచి ఎంట్రీ అని, డ్యాన్స్ - ఫైట్స్ సన్నివేశాలలో సులభంగా నటించాడు, రెజీనా నటనను కూడా బాగుంది' అని రాశాడు. హిందూస్తాన్ టైమ్స్ పత్రిక ఈ సినిమాకి 3/5 రేటింగ్ ఇచ్చింది. 'ఈ సినిమా మంచి టైమ్ పాస్ సినిమా' అని రాసింది.

## పాటలు

ఈ చిత్రానికి చక్రి పాటలు స్వరపరిచాడు. యువన్ శంకర్ రాజా స్వరపరిచిన *శివ మనసుల శక్తి* సినిమా నుండి "చెలియా", "ఎస్ఎంఎస్ థీమ్" పాటలు అలాగే ఉంచబడ్డాయి.

## అవార్డులు, నామినేషన్లు

## మూలాలు

వర్గం:తెలుగు ప్రేమకథా సినిమాలు
వర్గం:రోహిణి నటించిన సినిమాలు
డింపుల్ హయాతి

**డింపుల్ హయాతి** తెలుగు సినిమా నటి. 2017లో 'గల్ఫ్' సినిమాతో సినీరంగంలోకి వచ్చింది.

## జీవిత విషయాలు
డింపుల్ 1998, ఆగస్టు 21న తెలంగాణ రాజధాని హైదరాబాదులో జన్మించింది.

## సినీరంగ ప్రస్థానం
డింపుల్ హయాతి 2017లో 'గల్ఫ్' సినిమాతో సినీరంగంలోకి వచ్చింది. 2019లో యురేక సినిమాలో నటించింది. 'గద్దలకొండ గణేష్' సినిమాలో 'జర్ర జర్ర ' పాటలో నటించింది. 2022 ఫిబ్రవరి 11న విడుదలైన ఖిలాడి సినిమాలో నటించింది. 

## నటించిన సినిమాలు

## మూలాలు

వర్గం:తెలుగు సినిమా నటీమణులు
వర్గం:1988 జననాలు
వర్గం:హైదరాబాదు జిల్లా సినిమా నటీమణులు
విజయ్ సి. కుమార్

**విజయ్ సి. కుమార్** తెలుగు సినిమా సినిమాటోగ్రాఫర్. 2008లో గోదావరి సినిమాకు ఉత్తమ ఛాయాగ్రాహకుడిగా నంది అవార్డును గెలుచుకున్నాడు. వినూత్నమైన లైటింగ్ వాడకం, సబ్జెక్ట్ స్పెసిఫిక్ విజువలైజేషన్, తెరపై సహజ రంగుల వాడకం, టెలి-ఫోకస్ షాట్స్ వంటి మరెన్నో పద్ధతులలో పేరుగాంచాడు. *[[వివాహ భోజనంబు]]* (1988), *[[అమ్మోరు]]* (1995), *ఆగ్రహం* (1991), *[[డాలర్ డ్రీమ్స్]]* (1999), *[[ఆనంద్ (సినిమా)|ఆనంద్]]* (2004), *[[హ్యాపీ డేస్]]* (2007) మొదలైన సినిమాకు ఛాయాగ్రహణం అందించాడు.

## జీవిత విషయాలు
విజయ్ కుమార్ తండ్రి సి. నాగేశ్వరరావు కూడా పేరొందిన సినిమాటోగ్రాఫర్. నాగేశ్వరరావు పాండవ వనవాసం, పరమానందయ్య శిష్యుల కథ, గుడిగంటలు, ఆస్తులు అంతస్తులు (1969), ఆరాధన మొదలైన సినిమాకు ఛాయాగ్రహణం చేశాడు. విజయ్ తల్లిపేరు సి. సనాధన. తన తండ్రి అడుగుజాడల్లో కొనసాగాలన్న ఉద్దేశంతో పదమూడేళ్ళ వయసులో అప్రెంటిస్‌గా శారదా ఎంటర్‌ప్రైజెస్ (ప్రస్తుతం ఆనంద్ సినీ సర్వీసెస్ అని పిలుస్తారు) ఔట్ డోర్ విభాగంలో చేరాడు.

## సినిమారంగం
ఎస్. వెంకటరత్నం, వి. ఎస్. ఆర్. స్వామి, రవికాంత్ నాగాఇచ్, ఎస్.ఎస్. లాల్, ఎస్. గోపాలరెడ్డి తదితర సినిమాటోగ్రాఫర్స్ దగ్గర విజయ్ కుమార్ పనిచేశాడు. అలాగే ఎనిమిది సంవత్సరాలపాటు హిందీ సినిమారంగంలో షోమందర్ రాయ్, ఇషాన్ ఆర్య, బాబా అజ్మీ, బెహ్రాన్ ముఖర్జీ మొదలైనవారి దగ్గర ప్రావీణ్యం సంపాదించారు. 1984లో లోక్ సింగ్ ఆధ్వర్యంలో కొన్ని సినిమాలకు విజయ్ ఆపరేటివ్ కెమెరామెన్‌గా చేరాడు. నిర్మాత జయకృష్ణ నిర్మాణంలో జంధ్యాల దర్శకత్వం వహించిన వివాహ భోజనంబు (1988) సినిమాకు సినిమాటోగ్రాఫర్ గా విజయ్ కుమార్ కు అవకాశం వచ్చింది. తరువాత టీంతో నీకు నాకు పెళ్ళంట సినిమాకి కూడా పనిచేశాడు.

నిర్మాత శ్యామ్ ప్రసాద్ నిర్మించిన అంకుశం (1990) సినిమాకి (అధికారిక సినిమాటోగ్రాఫర్ కె.ఎస్. హరి) మిగిలిన భాగంకోసం విజయ్ పనిచేశాడు. ఆ తరువాత ఆగ్రహం (1991), అమ్మోరు (1995) సినిమాలకు పనిచేశాడు. అమ్మోరు సినిమా టెక్నికల్ గా పాత్ బ్రేకింగ్ మూవీగా నిలిచింది. తరువాత బాచిలర్స్, సంపంగి, శ్రీవారంటే మావారే, జై భజరంగబలి వంటి అనేక విజయవంతమైన సినిమాలకు పనిచేశాడు.

డాలర్ డ్రీం కోసం పనిచేసినప్పుడు శేఖర్ కమ్ములను కలిశాడు. అలా మొదలైన వారి ప్రయాణం ఆనంద్, గోదావరి, హ్యాపీ డేస్, లీడర్, లైఫ్ ఈజ్ బ్యూటీఫుల్, అనామిక, ఫిదా, లవ్ స్టోరీ వంటి అనేక సూపర్ హిట్స్ సినిమాలు కొనసాగుతోంది. అనామిక సినిమా *నీ ఎంగే ఎన్ అన్బే* అనే పేరుతో తమిళనాడులో కూడా విడుదలైంది.

## సినిమాలు

* *[[నర్తనశాల (2018 సినిమా)|నర్తనశాల]]*
* *[[బాలకృష్ణుడు (సినిమా)|బాలకృష్ణుడు]] (2017)*
* *[[ఫిదా]]* (2017)
* *[[అనామిక (సినిమా)|అనామిక]]* (2014; తెలుగు & తమిళ ద్విభాషా)
* *[[లైఫ్ ఈజ్ బ్యూటీఫుల్]]* (2012)
* *[[లీడర్ (2010 సినిమా)|లీడర్]]* (2010)
* *[[విక్టరీ (సినిమా)|విక్టరీ]]* (2008)
* *[[హ్యాపీ డేస్]]* (2007)
* *[[శ్రీ మహాలక్ష్మి (సినిమా)|శ్రీ మహాలక్ష్మి]] (2007)*
* *[[సామాన్యుడు]]* (2006)
* *[[గోదావరి (సినిమా)|గోదావరి]]* (2006)
* *[[ఆంధ్రుడు (సినిమా)|ఆంధ్రుడు]] (2005)*
* *[[ఆనంద్ (సినిమా)|ఆనంద్]]* (2004)
* *[[దిల్]]* (2003)
* *[[డాలర్ డ్రీమ్స్]]* (1999)
* *[[జై భజరంగబలి]] (1997)*
* *[[శ్రీవారంటే మావారే]] (1998)*
* *[[సంపంగి (సినిమా)|సంపంగి]] (2001)*
* *[[ప్రేమ పల్లకి]] (1998)*
* *[[శివాజీ (సినిమా)|శివాజీ]] (2000)*
* *[[కాలేజ్ (సినిమా)|కాలేజ్]]*
* *లవ్*
* *[[బాచిలర్స్]] (2000)*
* *[[అమ్మోరు]]* (1995)
* *[[ఆగ్రహం (1991 సినిమా)|ఆగ్రహం]] (1991)*
* *[[అంకుశం]]* (1990)
* *[[నీకు నాకు పెళ్ళంట]]* (1988)
* *[[వివాహ భోజనంబు]]* (1988)

## మూలాలు

## బయటి లింకులు
* 

వర్గం:తెలుగు సినిమా ఛాయాగ్రహకులు
వర్గం:నంది ఉత్తమ ఛాయాగ్రహకులు
యురేక

**యురేక** 2020లో విడుదలైన తెలుగు సినిమా. లక్ష్మి ప్రసాద్‌ ప్రొడక్షన్స్‌ పతాకంపై ప్రశాంత్‌ తాతా నిర్మించిన ఈ సినిమాలో కార్తీక్‌, షాలినీ, మున్నా, డింపుల్ హయాతి ప్రధాన పాత్రల్లో నటించారు. కార్తీక్‌ ఆనంద్‌ దర్శకత్వం వహించాడు. ఈ సినిమా 2020 మార్చి 13న విడుదలైంది.

## కథ
ఓ ఇంజనీరింగ్ కాలేజీ. అందులో మెకానికల్ బ్రాంచ్ కు చెందిన సీనియర్ స్టూడెంటు యువ (కార్తీక్ ఆనంద్). అతడికీ కంప్యూటర్ సైన్స్ అండ్ ఇంజనీరింగ్ బ్రాంచికి చెందిన సీనియర్ స్టూడెంటు రేవంత్ (మున్నా) కూ అస్సలు పడదు. అలాగే ఈ రెండు బ్రాంచ్ ల స్టూడెంట్స్ మధ్య కూడా గొడవలు చోటు చేసుకుంటూనే ఉంటాయి. ఈ రెండు బ్రాంచిల విద్యార్థులు ఎప్పుడూ గొడవ పడుతుండడంతో కాలేజీ యాజమాన్యం 'కాలేజీ ఫెస్ట్' ను జరపడానికి అడ్డంకులు వేస్తుంది. కానీ ఎటువంటి గొడవలు జరుగకుండా.. 'నేను జరిపిస్తాను' అని రేవంత్ ముందుకు వస్తాడు. అయితే ఫెస్ట్ జరగనివ్వను అంటూ యువ అతనితో ఛాలెంజ్ చేసి, అడుగడుగునా అడ్డుపడుతుంటాడు. కానీ ఇంతలో ఓ కంప్యూటర్ సైన్స్ బ్రాంచ్ అమ్మాయి శోభిత (డింపుల్ హయతి) తో ప్రేమలో పడతాడు యువ. ఆమె ప్రేమ వల్ల మనసు మార్చుకుని, కాలేజీ ఫెస్ట్ కు ఎటువంటి ఆటంకాలు కల్పించనని ఆమెకి మాట ఇచ్చి ఆ పనుల్లో తాను కూడా తోడ్పడతాడు. ఈ క్రమంలో ఆఫీస్ రూముకు వెళ్ళి 'ప్రైజ్ మెడల్స్' తీసుకురమ్మని లెక్చరర్ చెబితే ఆ పని మీద వెళ్తాడు. అలా వెళ్లిన యువకి అక్కడ ఓ శవం కనిపిస్తుంది. ఎవరికైనా చెప్తే ఆ హత్య తానే చేసానని నిందిస్తారేమోనని భయపడతాడు. ఇంతకీ ఆ శవం ఎవరిది. యువ దీని నుండి ఎలా బయట పడ్డాడు అనేది సినిమా కథ.

## నటీనటులు \ సినిమాలోని పాత్ర పేరు
*సయ్యద్‌ సోహైల్‌
*కార్తీక్‌ ఆనంద్
*డింపుల్ హయాతి
*షాలిని
*సమీక్ష
*అపూర్వ
*బ్రహ్మాజీ
*రఘుబాబు
*శివన్నారాయణ
*అభయ్ బేతిగంటి

## సాంకేతిక వర్గం
*నిర్మాత : ప్రశాంత్‌ తాత
*బ్యానర్ : లక్ష్మీ ప్రసాద్ ప్రొడక్షన్స్
*దర్శకత్వం: కార్తీక్‌ ఆనంద్‌ 
*సహ నిర్మాత: లలిత కుమారి బొడ్డుచర్ల
*సంగీతం: నరేష్‌ కుమరన్
*కెమెరా: ఎన్‌.బి. విశ్వకాంత్
*లైన్‌ ప్రొడ్యూసర్‌: బి.ఆర్‌.ఎస్‌.టి.సాయి
* ఎడిటింగ్ : గ్యారీ బిహెచ్
*ఆర్ట్ : అవినాష్ కొల్లా

## మూలాలు

వర్గం:2020 తెలుగు సినిమాలు
వర్గం:తెలుగు ప్రేమకథా సినిమాలు
వర్గం:రఘుబాబు నటించిన సినిమాలు
మాచర్ల జగన్నాథం గౌడ్

**మాచర్ల జగన్నాథం గౌడ్** తెలంగాణ రాష్ట్రానికి చెందిన రాజకీయ నాయకుడు. ఆయన వర్ధన్నపేట శాసనసభ నియోజకవర్గం నుంచి రెండు సార్లు ఎమ్మెల్యేగా గెలుపొందాడు. మాచర్ల జగన్నాథం గౌడ్ గారు మాజీ శాసనసభ్యులు ఉమ్మడి ఏపీ గీత పారిశ్రామిక సహకార సంస్థ మొట్టమొదటి  చైర్మన్‌.

## రాజకీయం
మాచర్ల జగన్నాథం గౌడ్ స్వాతంత్రం రాకముందు నిజాం నవాబుకి వ్యతిరేకంగా పోరాటం చేసి జైలు జీవితం గడిపిన వ్యక్తి. స్వతంత్రం వచ్చిన తర్వాత కాంగ్రెస్ పార్టీలో జాయిన్ అయి సామాన్య కార్యకర్త నుండి శాసనసభ్యుడిగా ఆంధ్రప్రదేశ్ కల్లుగీత సహకార సంస్థ అధ్యక్షులుగా ఎన్నికైన మొట్టమొదట వ్యక్తి.

మాచర్ల జగన్నాథం గౌడ్‌ 1978లో వర్ధన్నపేట నియోజకవర్గం నుండి జనతా పార్టీ అభ్యర్థిగా పోటీచేసి కాంగ్రెస్ అభ్యర్థి పురుషోత్తంరావు తక్కళ్లపల్లి పై 20118 ఓట్ల మెజారిటీతో శాసనసభ్యుడిగా తొలిసారి ఎన్నికయ్యాడు. 1983లో కాంగ్రెస్ అభ్యర్థిగా పోటీచేసి బిజెపి అభ్యర్థి వన్నాల శ్రీరాములు పై 20960 ఓట్ల ఆధిక్యంతో గెలిచి రెండవసారి ఎమ్మెల్యేగా అసెంబ్లీలో అడుగుపెట్టాడు.

## మరణం
జగన్నాథం గౌడ్ అనారోగ్యంతో హైదరాబాద్‌లో చికిత్స పొందుతూ 2021, ఏప్రిల్ 30న మరణించాడు.

## మూలాలు

వర్గం:వరంగల్లు గ్రామీణ జిల్లా వ్యక్తులు
వర్గం:వరంగల్ గ్రామీణ జిల్లా నుండి ఎన్నికైన శాసన సభ్యులు
వర్గం:వరంగల్లు గ్రామీణ జిల్లా నుండి ఎన్నికైన ఆంధ్రప్రదేశ్ శాసన సభ్యులు
వర్గం:వరంగల్లు గ్రామీణ జిల్లా రాజకీయ నాయకులు
వర్గం:భారత జాతీయ కాంగ్రెస్ నాయకులు
వర్గం:2021 మరణాలు
కె.వి.ఆనంద్

**కె.వి. ఆనంద్‌** తమిళనాడుకు చెందిన జర్నలిస్ట్, సినిమాటోగ్రాఫర్, దర్శకుడు, నటుడు. ఆయన జర్నలిస్టుగా కేరీర్‌ను ప్రారంభించి, పలు సినిమాలకు ఫొటో గ్రాఫర్‌గా కూడా పనిచేశాడు. ఆనంద్ 1994లో సినిమాటోగ్రాఫర్‌గా చేసిన తొలి చిత్రం ‘తెన్ మావిన్ కొంబాత్’ సినిమాకు జాతీయ అవార్డ్ అందుకున్నాడు. ఆయన 2005లో 'కన కందేన్‌' సినిమాతో దర్శకుడిగా మారాడు.

## జననం - విద్యాభ్యాసం
ఆనంద్‌ 1966, అక్టోబరు 30న చెన్నైలో కరిమానాల్ మునుస్వామి వెంకటేశన్, అనసూయ దంపతులకు జన్మించాడు. ఆయన బాల్యమంతా పులికాట్ లో గడిచింది. ఆయన డిజి వైష్ణవ్ కాలేజీ నుండి డిగ్రీ, 1986లో చెన్నై లయోలా కాలేజ్ లో విజువల్ కమ్యూనికేషన్స్ పూర్తిచేశాడు.

## ఫొటో జర్నలిస్టుగా
కేవీ ఆనంద్‌ ఫ్రీ లాన్స్ ఫొటో జ‌ర్న‌లిస్ట్‌గా కెరీర్‌ ఆరంభించి, కల్కి, ఇండియా టుడే లాంటి పలు పత్రికల్లో పనిచేశాడు.

## సినిమాటోగ్రాఫర్‌
కేవీ ఆనంద్‌ తమిళ సినిమాటోగ్రాఫ‌ర్ పీసీ శ్రీరామ్‌ దగ్గర అసిస్టెంట్‌గా చేరాడు. 1994లో తొలిసారిగా మలయాళ సినిమా 'తెన్మావిన్‌ కోంబత్‌'కు సినిమాటోగ్రాఫర్‌గా పనిచేసి, తొలి సినిమాతోనే జాతీయ పురస్కారం అందుకున్నాడు. ప్రేమ‌దేశం, ఒకేఒక్క‌డు, శివాజీ చిత్రాల‌కు సినిమాటోగ్రాఫ‌ర్‌గా ప‌నిచేశాడు.

## దర్శకుడిగా
కేవీ ఆనంద్‌ 2005లో 'కన కందేన్‌' సినిమాతో దర్శకుడిగా మారాడు. అయాన్‌, కో, మాట్రాన్‌, అనేగన్‌, కవన్‌, కప్పాన్‌ సినిమాలకు దర్శకత్వం వహించాడు.

### నటుడిగా
*మీరా (1992)
*శివాజీ: ది బాస్ (2007)
*మాట్రాన్‌ (2012)
* కవన్‌ (2017)

## మరణం
ఆనంద్, కోవిడ్-19 వ్యాధికి చెన్నైలోని ప్రైవేట్ ఆస్పత్రిలో చికిత్సపొందుతూ 2021, ఏప్రిల్ 20న గుండెపోటుతో మరణించాడు. 

## మూలాలు

వర్గం:1966 జననాలు
వర్గం:తమిళనాడు సినిమా దర్శకులు
వర్గం:తమిళనాడు సినిమా ఛాయాగ్రాహకులు
వర్గం:తమిళనాడు సినిమా నటులు
వర్గం:తమిళ సినిమా దర్శకులు
వర్గం:తమిళ సినిమా ఛాయాగ్రాహకులు
వర్గం:తమిళ సినిమా నటులు
వర్గం:తెలుగు సినిమా ఛాయాగ్రహకులు
వర్గం:2021 మరణాలు
వర్గం:కరోనా వ్యాధి మరణాలు
సినిమా బండి

**సినిమా బండి** 2021లో వచ్చిన తెలుగు సినిమా. ఈ చిత్రాన్ని బాలీవుడ్ దర్శకుల ద్వయం రాజ్ నిడిమోరు, కృష్ణ డికె నిర్మించగా ప్రవీణ్ కండ్రేగుల దర్శకత్వం వహించాడు. ఈ చిత్రం ట్రైలర్ ను 2021 ఏప్రిల్ 30న విడుదల చేశారు.ఈ సినిమా 2021 మే 14న నెట్‌ఫ్లిక్స్‌లో స్ట్రీమింగ్‌ అయింది.

## కథ
ఒక షేర్ ఆటో డ్రైవర్ కు తన ఆటోలో ఒక ఖరీదైన కెమెరా దొరుకుతుంది. ఆ కెమెరాతో ఆటో డ్రైవర్, అతనిపాటు వాళ్ళ మిత్రులు కలిసి సినిమా తీయాలనుకుంటారు. నిజానికి వాళ్లకు అసలు సినిమా ఎలా తీయాలనే విషయం గురించి ఎలాంటి అవగాహన ఉండదు. మరి ఆ అమాయకమైన పల్లెటూరి వ్యక్తులు ఆ కెమెరాతో చేసిన ప్రయోగాలు ఏమిటి అనేదే సినిమా కథ.

## నటీనటులు
*వికాస్‌ వశిష్ఠ - వీరబాబు, ఆటోడ్రైవర్‌ 
*వారణాసి సందీప్‌ కుమార్ - గణపతి
*రాగ్‌ మయూర్ - మరిడేశ్‌, సెలూన్‌ షాపు 
*ఉమా వైజి - మంగ
*సింధు శ్రీనివాసమూర్తి
*సిరివెన్నెల - గంగోత్రి
*త్రిషర 

## పాటల జాబితా
*సినిమా తీసినాము , రచన: వేదం వంశీ , వరుణ్ రెడ్డి , రోల్రిద, గానం . రోల్ రిద, తరుణ్ భాస్కర్
*బావిలోన కప్ప రచన: శిరీష్ సత్యవోలు, గానం.శిరీష్ సత్యవొలు
*

## మూలాలు

వర్గం:2021 తెలుగు సినిమాలు
మోత్కుపల్లి నర్సింహులు

**మోత్కుపల్లి నర్సింహులు** తెలంగాణ రాష్ట్రానికి చెందిన రాజకీయ నాయకుడు. ఆయన ఉమ్మడి ఆంధ్రప్రదేశ్ రాష్ట్రంలో మంత్రిగా పనిచేశాడు. ఆయన సుదీర్ఘ కాలం తెలుగుదేశం పార్టీలో పనిచేశాడు. 2018లో తెలంగాణ అసెంబ్లీకి జరిగిన ముందస్తు ఎన్నికల్లో బహుజన లెఫ్ట్ ఫ్రంట్ (బీఎల్‌ఎఫ్) అభ్యర్థిగా ఆలేరు పోటీ చేసి ఓటమి పాలయ్యాడు. 
## రాజకీయ ప్రస్థానం
మోత్కుపల్లి నర్సింహులు 1983లో తొలిసారి ఆలేరు శాసనసభ నియోజకవర్గం నుండి స్వతంత్ర అభ్యర్థిగా పోటీచేసి, కాంగ్రెస్ అభ్యర్థి సల్లూరు పోశయ్యపై గెలిచి ఎమ్మెల్యేగా ఎన్నికయ్యాడు. మోత్కుపల్లి నర్సింహులు 1983లో ఎన్టీఆర్ తెలుగుదేశం పార్టీని స్థాపించిన సమయంలో టీడీపీలో చేరాడు. 1985లో ఆలేరు నుండి తెలుగుదేశం అభ్యర్థిగా పోటీచేసి, కాంగ్రెస్ అభ్యర్థి చెట్టుపల్లి కెన్నెడీపై గెలిచి రెండవసారి ఎమ్మెల్యేగా ఎన్నికయ్యాడు.నర్సింహులు 1991లో నంద్యాల లోక్‌సభకు జరిగిన ఉప ఎన్నికలో స్వతంత్ర అభ్యర్థిగా పీవీ నరసింహారావు పై పోటీచేసి ఓడిపోయాడు.

తెలంగాణ ఏర్పాటుపై టిడిపి అధ్యక్ష్యుడు చంద్రబాబు నాయుడు వైఖరికి నిరసనను వ్యక్తంచేయడంతో 2018, మే 28న తెలుగుదేశం పార్టీ నుండి మోత్కుపల్లిని బహిష్కరించారు. మోత్కుపల్లి నర్సింహులు 2019 నవంబరు 4లో భారతీయ జనతా పార్టీలో చేరి, 23 జూలై 2021న రాజీనామా చేశాడు. మోత్కుపల్లి నర్సింహులు 2021 అక్టోబరు 18న తెలంగాణ భ‌వ‌న్‌లో తెలంగాణ రాష్ట్ర సమితి అధ్యక్షుడు, ముఖ్యమంత్రి కేసీఆర్ సమక్షంలో టీఆర్‌ఎస్‌ పార్టీలో చేరాడు. బీఆర్ఎస్ లో చేరిన అనంతరం పార్టీ నాయకత్వంపై అసంతృప్తితో ఉన్న ఆయన ఆ పార్టీ కార్యక్రమాలకు దూరంగా ఉంటూ  బీఆర్ఎస్ పార్టీకి రాజీనామా చేసి  2023 అక్టోబరు 27న ఢిల్లీలో కాంగ్రెస్ పార్టీ జాతీయ అధ్యక్షుడు మల్లికార్జున్ ఖర్గే సమక్షంలో కాంగ్రెస్‌ పార్టీలో చేరాడు.

## పోటీ చేసిన నియోజకవర్గాలు

## మూలాలు

వర్గం:యాదాద్రి భువనగిరి జిల్లా నుండి ఎన్నికైన ఆంధ్రప్రదేశ్ శాసన సభ్యులు
వర్గం:యాదాద్రి భువనగిరి జిల్లా వ్యక్తులు
వర్గం:యాదాద్రి భువనగిరి జిల్లా రాజకీయ నాయకులు
వర్గం:ఆంధ్రప్రదేశ్ శాసన సభ్యులు (1983)
వర్గం:ఆంధ్రప్రదేశ్ శాసన సభ్యులు (1985)
వర్గం:ఆంధ్రప్రదేశ్ శాసన సభ్యులు (1989)
వర్గం:ఆంధ్రప్రదేశ్ శాసన సభ్యులు (1994)
వర్గం:ఆంధ్రప్రదేశ్ శాసన సభ్యులు (1999)
వర్గం:ఆంధ్రప్రదేశ్ శాసన సభ్యులు (2009)
సరోజా వైద్యనాథన్

**సరోజా వైద్యనాథన్** (జ.1937) ఒక భరతనాట్య కళాకారిణి, నాట్యగురువు, నృత్యదర్శకులు. 
## ఆరంభ జీవితం,విద్య
ఈమె 1937లో కర్ణాటక రాష్ట్రం బళ్ళారిలో జన్మించింది. ఈమె భరతనాట్యంలో శిక్షణను మొదట చెన్నైలోని "సరస్వతీ గాన నిలయం"లో తీసుకుంది. తరువాత తంజావూరుకు చెందిన కట్టుమన్నార్ ముత్తుకుమారన్ పిళ్ళై వద్ద శిక్షణను పొందింది. మద్రాసు విశ్వవిద్యాలయంలో పి.సాంబమూర్తి పర్యవేక్షణలో కర్ణాటక సంగీతాన్ని నేర్చుకుంది. ఛత్తీస్‌గఢ్ రాష్ట్రంలోని ఖైరాగఢ్ విశ్వవిద్యాలయం నుండి నాట్యంలో డి.లిట్ పట్టా పొందింది.

## వృత్తి
ఈమె వివాహం అయిన తరువాత నాట్య ప్రదర్శనలు ఇవ్వడం మానివేసి ఇంటి వద్ద పిల్లలకు నృత్యం నేర్పించసాగింది. 1972లో ఈమె భర్త ఢిల్లీకి బదిలీ కావడంతో అక్కడికి వెళ్ళి 1974లో "గణేశ నాట్యాలయ" అనే సంస్థను స్థాపించింది. ఈ శిక్షణా సంస్థ క్రమేపీ పెరిగి 1988లో స్వంత భవనాన్ని సమకూర్చుకుంది. ఈ సంస్థ ద్వారా శిష్యులకు ఈమె భరతనాట్యంతో పాటుగా తమిళ, హిందీ భాషలను, కర్ణాటక గాత్ర సంగీతాన్ని కూడా నేర్పించింది.

ఈమె నృత్య దర్శకురాలు కూడా. ఈమె 10 పూర్తి నిడివిగల నృత్యరూపకాలను, 2000 భరతనాట్య అంశాలను రూపొందించింది. 2002లో ఈమె ప్రధాన మంత్రి అటల్ బిహారీ వాజ్‌పాయితో కలిసి ఆగ్నేయాసియా దేశాలలో పర్యటించి 2002 ASEAN సమ్మిట్‌కు హాజరైన సాంస్కృతిక బృందంలో పాల్గొన్నది. ఈమె సుబ్రహ్మణ్య భారతి పాటలకు వ్యాఖ్యానాన్ని రచించి వాటికి నృత్య రూపాన్ని ఇచ్చింది.

## రచనలు
ఈమె భరతనాట్యం, కర్ణాటక సంగీతాలపై "ది క్లాసికల్ డాన్సస్ ఆఫ్ ఇండియా", "భరతనాట్యం - యాన్ ఇన్‌డెప్త్ స్టడీ", "కర్ణాటక సంగీతం", "ది సైన్స్ ఆఫ్ భరతనాట్యం" వంటి అనేక గ్రంథాలను రచించింది.

## కుటుంబం
ఈమె తల్లిదండ్రులు ఇరువురూ రచయితలు. ఈమె తల్లి కనకం ధర్మరాజన్ తమిళంలో డిటెక్టివ్ నవలలు రచించింది. ఈమె బీహార్ కేడర్‌కు చెందిన ఐ.ఎ.ఎస్.అధికారి వైద్యనాథన్‌ను వివాహం చేసుకుంది. ఈ జంటకు కామేష్ అనే కుమారుడు ఉన్నాడు. వీరి కోడలు రమా వైద్యనాథన్ అంతర్జాతీయ ఖ్యాతి గలిగిన భరతనాట్య నర్తకి. 

## పురస్కారాలు
ఈమెకు భారత ప్రభుత్వం 2002లో పద్మశ్రీ, 2013లో పద్మభూషణ్ అవార్డులు లభించాయి.
ఈమెకు ఢిల్లీ ప్రభుత్వం సాహిత్య కళాపరిషత్ సన్మానాన్ని, తమిళనాడు ఐయల్ ఇసై నాటక మన్రం కళైమామణి పురస్కారాన్ని, కేంద్ర సంగీత నాటక అకాడమీ భరతనాట్యంలో అవార్డును ప్రదానం చేశాయి. ఈమెకు 2006లో "భారత కళై సుదర్" అనే బిరుదు లభించింది.

## మూలాలు

వర్గం:భరతనాట్య కళాకారులు
వర్గం:పద్మశ్రీ పురస్కారం పొందిన కర్ణాటక మహిళలు
వర్గం:పద్మభూషణ పురస్కారం పొందిన కర్ణాటక వ్యక్తులు
వర్గం:సంగీత నాటక అకాడమీ అవార్డు గ్రహీతలు
వర్గం:1937 జననాలు
వర్గం:జీవిస్తున్న ప్రజలు
వర్గం:నృత్యదర్శకులు
వర్గం:నాట్యాచార్యులు
వర్గం:బళ్ళారి వ్యక్తులు
రణధీర్ కపూర్

**రణధీర్‌ కపూర్‌** భారతదేశానికి చెందిన నటుడు, నిర్మాత, దర్శకుడు. ఆయన హిందీ నటుడు పృథ్వీరాజ్ కపూర్ మనవడు.

## జీవిత విషయాలు
రణధీర్ కపూర్ 1947, ఫిబ్రవరి 15న ముంబైలో రాజ్ కపూర్, కృష్ణ మల్హోత్రా దంపతులకు జన్మించాడు. హిందీ నటుడు రాజ్‌ కపూర్‌కి పెద్ద కుమారుడు రణ్‌ధీర్‌ కపూర్‌. ఆయన సోదరులు రిషి కపూర్, రాజీవ్‌ కపూర్‌ హిందీ సినిమా నటులు. రణ్‌ధీర్‌కు భార్య బబిత, ఇద్దరు కూతుళ్లు కరిష్మా కపూర్, కరీనా కపూర్ ఉన్నారు. ఆయన భార్య బబితతో 1988లో విడాకులు తీసుకొని మళ్ళీ 2007లో ఒకటయ్యారు.

## సినీ జీవితం
రణ్‌ధీర్‌ కపూర్‌ బాలనటుడిగా `శ్రీ 420`, `దో ఉస్తాద్‌` చిత్రాల్లో నటించాడు. 1971లో 'కల్‌ ఆజ్‌ ఔర్‌ కల్‌` సినిమాతో హీరోగా పరిచయమయ్యాడు.

## నిర్మించిన చిత్రాలు
*హెన్నా (1991)
*ప్రేమ్‌ గ్రంధ్ (1996)
*ఆ అబ్‌ లౌట్ చాలే (1999)

## దర్శకత్వం వహించిన సినిమాలు
*కల్‌ ఆజ్‌ ఔర్‌ కల్‌ (1971)
*ధరమ్‌ కరమ్‌ (1975)
*హెన్నా (1991)  

## మూలాలు

వర్గం:హిందీ సినిమా నటులు
వర్గం:హిందీ సినిమా నిర్మాతలు
వర్గం:హిందీ సినిమా దర్శకులు
వర్గం:1947 జననాలు
వేపగుంట (విశాఖపట్నం)

**వేపగుంట**, విశాఖపట్నం నగరంలో ఒక శివారు ప్రాంతం. ఇది పెందుర్తి రెవెన్యూ డివిజను పరిధిలోని పెందుర్తి మండలం లోని ఒక జనగణన పట్టణం.దీనికి తపాలా కార్యాలయం ఉంది.

## జనాభా
2001 భారత జనాభా లెక్కలు ప్రకారం వేపగుంట పట్టణ జనాభా మొత్తం 26,881, అందులో పురుషులు 13,668, స్త్రీలు 13,213 మంది ఉన్నారు.పట్టణ జనాభా మొత్తంలో 6 సంవత్సరాల వయస్సుగల పిల్లలు 2560 మంది ఉన్నారు.వారిలో బాలురు 1286 మంది ఉండగా, బాలికలు 1274 మంది ఉన్నారు.పట్టణ జనాభా మొత్తంలో అక్షరాస్యులు 19,793 మంది ఉన్నారు.వారిలో పురుష అక్షరాస్యులు 10,927 మందికాగా, స్త్రీల అక్షరాస్యులు 8,806 మంది ఉన్నారు.

## రవాణా

ఎ.పి.యస్.ఆర్.టి.సి మార్గాలు

## ప్రస్తావనలు



## వెలుపలి లంకెలు

వర్గం:విశాఖపట్నంలోని ప్రాంతాలు
వర్గం:Coordinates on Wikidata
వర్గం:జనగణన పట్టణాలు
వర్గం:విశాఖపట్నం జిల్లా జనగణన పట్టణాలు
రాబర్ట్ (సినిమా)

**రాబర్ట్‌** 2021లో విడుదలైన కన్నడ యాక్షన్‌ చిత్రం. ఉమాపతి ఫిల్మ్స్ బ్యానర్ మీద ఉమాపతి శ్రీనివాస గౌడ నిర్మించిన ఈ సినిమాకు తరుణ్ కిషోర్ సుధీర్ దర్శకత్వం వహించాడు. ఈ చిత్రం తెలుగులోనూ ఇదే పేరుతో 2021, మార్చి 11న విడుదలైంది.

## కధ
రాఘవ (దర్శన్) ఢిల్లీలో కార్యక్రమాలకు ఆహారాన్ని సరఫరా చేసేందుకు సౌత్ క్యాటరింగ్ సర్వీస్ లో కుక్ గా పనిచేస్తుంటాడు. ఇతనికి అర్జున్ (జాసన్) అనే కుమారుడు ఉంటాడు. అతను రాఘవకు పూర్తిగా వ్యతిరేకం. అర్జున్ కోపిస్టి, రౌడీగా తయారవుతాడు. అర్జున్ గ్యాంగ్ స్టర్ గా మారి ప్రజలకు ఎన్నో సమస్యలను సృష్టిస్తాడు. ఇక గ్యాంగ్ స్టర్ గా మారిన తన కుమారుడిని ఎలా బయటకు తీసుకువస్తాడనేది ఈ సినిమా కథా.

## నటీనటులు \ సినిమాలోని పాత్ర పేరు
*దర్శన్‌ 
*ఆశా భట్
*జగపతిబాబు
*రవి శంకర్‌
*వినోద్‌ ప్రభాకర్‌
*రవికిషన్
*సోనాల్ మోంటెరో
* నవీన్ డి. పాడిల్

## సాంకేతిక వర్గం
*బ్యానర్: ఉమాపతి ఫిల్మ్స్ 
*దర్శకత్వం: తరుణ్ కిషోర్ సుధీర్
*నిర్మాత: ఉమాపతి శ్రీనివాస గౌడ
*ఛాయాగ్రహణం: సుధాకర్ ఎస్ రాజ్
*బ్యాగ్రౌండ్ మ్యూజిక్: అర్జున్ జన్య
*ఎడిటర్: కె.ఎం.ప్రకాష్

## పాటలు

## మూలాలు

వర్గం:2021 తెలుగు సినిమాలు
వట్టి కుమార్

**వట్టి కుమార్** తెలుగు సినిమా దర్శకుడు. ఆయన స్వస్థలం ఆంధ్రప్రదేశ్ రాష్ట్రం, శ్రీకాకుళం జిల్లా, నర్సన్నపేట గ్రామం.

## సినీ ప్రస్థానం
వట్టి కుమార్ సుప్రీం మ్యూజిక్ కంపెనీలో అసిస్టెంట్ ఎడిటర్‌గా తన సినీ జీవితాన్ని ప్రారంభించాడు. ఆ తరువాత ఎడిటర్ మార్తాండ్ కె.వెంకటేష్ దగ్గర 35 సినిమాలకు సహాయకుడిగా పనిచేశాడు. సురేష్ ప్రొడక్షన్స్, సూపర్ గుడ్ ఫిల్మ్స్‌లో కూడా పనిచేశాడు.

దర్శకుడు పరశురామ్ దగ్గర ఆంజనేయులు, సోలో, సారొచ్చారు వంటి చిత్రాలకు వట్టి కుమార్ అసిస్టెంట్‌ డైరెక్టర్ గా పనిచేశాడు. సోలో సినిమాకు పని చేసే సమయంలో శ్రీవిష్ణుతో పరిచయం వల్ల 2017లో మా అబ్బాయి సినిమా ద్వారా దర్శకుడిగా మారాడు. ఆయన మహేష్ బాబు నటిస్తున్న సర్కారు వారి పాట సినిమాకు అసోసియేట్ డైరెక్టర్ గా పనిచేస్తున్నాడు.

## మరణం
వట్టి కుమార్, గ్రేట్ ఈస్టర్న్ మెడికల్ స్కూల్ అండ్ హాస్పిటల్‌లో కరోనాతో చికిత్స పొందుతూ 2021, ఏప్రిల్ 30న మరణించాడు.

## మూలాలు

వర్గం:1982 జననాలు
వర్గం:2021 మరణాలు
వర్గం:తెలుగు సినిమా దర్శకులు
వర్గం:తెలుగు సినిమా సాంకేతిక నిపుణులు
వర్గం:శ్రీకాకుళం జిల్లా సినిమా దర్శకులు
వర్గం:కరోనా వ్యాధి మరణాలు
సుబ్రమణియన్ స్వామి

**సుబ్రమణియన్ స్వామి** భారతదేశానికి చెందిన రాజకీయ నాయకుడు, మాజీ కేంద్ర మంత్రి. జ‌న‌తా పార్టీ వ్య‌వ‌స్థాప‌కుల్లో ఆయన ఒక్కడు. 1990 నుంచి 2013లో బిజెపిలో విలీనం చేసేంత వ‌ర‌కు ఆయ‌న జ‌న‌తా పార్టీ అధ్య‌క్షుడిగా ఉన్నాడు. ఆయ‌న 2013లో బీజేపీ అధ్య‌క్షుడు రాజ్‌నాథ్ సింగ్ స‌మ‌క్షంలో పార్టీలో చేరాడు. ఆయన ప్రస్తుతం బీజేపీ నుండి రాజ్య సభ సభ్యుడిగా ఉన్నాడు. 

## జననం & విద్యాభాస్యం
సుబ్రమణియన్ స్వామి 1939, సెప్టెంబరు 15న తమిళ నాడు రాష్ట్రంలోని మైలాపూర్ లో పద్మావతి, సీతారామ సుబ్రమణియన్ దంపతులకు జన్మించాడు. ఆయన ఢిల్లీ యూనివర్సిటీ నుంచి గణిత శాస్త్రంలో పీజీ పట్టా అందుకున్నాడు. ఇండియన్ స్టాటస్టికల్ ఇన్‌స్టిట్యూట్ నుంచి మాస్టర్స్ పూర్తి చేశాడు. హార్వార్డ్ యూనివర్సిటీలో ఎకనామిక్స్‌లో పీహెచ్‌డీ చేశాడు. ఢిల్లీలోని ఇండియన్ ఇన్‌స్టిట్యూట్ ఆఫ్ టెక్నాలజీలో మేథమెటికల్ ఎకనామిక్స్ ప్రొఫెసర్‌గా పనిచేశాడు.

## పార్లమెంట్ సభ్యుడిగా
*1974–76 - ఉత్తర్ ప్రదేశ్ నుండి జన్ సంఘ్ పార్టీ తరపున రాజ్యసభకు ఎన్నిక 
*1977–80 - ముంబయి నార్త్ ఈస్ట్ నియోజకవర్గం నుండి జనతా పార్టీ తరపున పోటీ చేసి లోక్ సభకు ఎన్నిక
*1980–84 - ముంబయి నార్త్ ఈస్ట్ నియోజకవర్గం నుండి జనతా పార్టీ తరపున పోటీ చేసి లోక్ సభకు ఎన్నిక
*1988–94 - ఉత్తర్ ప్రదేశ్ నుండి జనతా పార్టీ తరపున రాజ్యసభకు ఎన్నిక 
*1998–99 - మదురై నియోజకవర్గం నుండి జనతా పార్టీ తరపున పోటీ చేసి లోక్ సభకు ఎన్నిక 
*2016 - ఉత్తర్ ప్రదేశ్ నుండి భారతీయ జనతా పార్టీ తరపున రాజ్యసభకు నామినేటెడ్ ఎంపీగా ఎన్నిక

## ఇన్‌కమ్‌ ట్యాక్స్ రద్దు చేయాలి
బీజేపీ ప్రభుత్వం 2024లో మళ్లీ అధికారంలోకి వస్తే ఆదాయపు పన్నును రద్దు చేయాలని ఆయన సంచలన వ్యాఖ్యలు చేశాడు.

## టీటీడీ ఆదాయ వ్యయాలను [[కాగ్]] తో ఆడిట్ చేయాలి
సుబ్రహ్మణ్యస్వామి తిరుమల తిరుపతి దేవస్థానం ఆదాయ వ్యయాలను కంప్ట్రోలర్ అండ్ ఆడిట్ జనరల్ (కాగ్ ) తో ఆడిట్ చేయించాలని ఆంధ్రప్రదేశ్ ముఖ్యమంత్రిని జగన్ మోహన్ రెడ్డిని కోరాడు. దీనికి జగన్ అంగీకరించాడు.

## మూలాలు

వర్గం:1939 జననాలు
వర్గం:జీవిస్తున్న ప్రజలు
వర్గం:భారతీయ జనతా పార్టీ రాజకీయ నాయకులు
వర్గం:తమిళనాడు రాజకీయ నాయకులు
వర్గం:భారతీయ హిందువులు
వర్గం:6వ లోక్‌సభ సభ్యులు
వర్గం:7వ లోక్‌సభ సభ్యులు
వర్గం:12వ లోక్‌సభ సభ్యులు
దక్షిణాది ఫిల్మ్‌ఫేర్ ఉత్తమ నృత్యదర్శకులు

**దక్షిణాది ఫిల్మ్‌ఫేర్ ఉత్తమ నృత్యదర్శకులు** అవార్డును *ఫిలింఫేర్* మ్యాగజైన్ ప్రతి ఏటా ఫిలింఫేర్ అవార్డులలో భాగంగా దక్షిణ భారత సినిమాలకు అందజేస్తుంది.

## అవార్డు గ్రహీతల జాబితా, వారు గెలుచుకున్న సినిమాల జాబితా

## ఇవి కూడా చూడండి
* దక్షిణాది ఫిల్మ్‌ఫేర్ పురస్కారాలు

## మూలాలు

వర్గం:దక్షిణాది ఫిల్మ్‌ఫేర్ పురస్కారాలు
వర్గం:నృత్యదర్శకులు
శేఖర్ మాస్టర్

**శేఖర్ మాస్టర్** (వి.జె. శేఖర్) భారతీయ సినిమా కొరియోగ్రాఫర్. తెలుగు, హిందీ, కన్నడ సినిమారంగ పాటలకు కొరియోగ్రఫీ చేసాడు.

## జీవిత విషయాలు
శేఖర్ 1979, నవంబరు 6న ఆంధ్ర ప్రదేశ్ రాష్ట్రంలోని విజయవాడ జన్మించాడు. విజయవాడలోని ఒక ఇన్స్టిట్యూట్ లో క్రాష్ కోర్సు నేర్చుకున్న శేఖర్, 1996లో బ్యాక్‌గ్రౌండ్ డాన్సర్‌గా సభ్యత్వ కార్డును పొందాడు. కొరియోగ్రాఫర్ రాకేశ్ మాస్టర్ దగ్గర కొంతకాలం పనిచేశాడు. మూవీ కొరియోగ్రాఫర్ కావడానికి ముందు ఆరు సంవత్సరాలు బ్యాక్‌గ్రౌండ్ డాన్సర్‌గా, ఎనిమిది సంవత్సరాలు అసిస్టెంట్‌గా పనిచేశాడు.

## సినిమాలు
**డాన్స్ కొరియోగ్రాఫర్‌గా**

# కుంగ్ ఫూ కుమారి - బ్రూస్ లీ
# పక్కా లోకల్, ఆపిల్ బ్యూటీ - జనతా గ్యారేజ్
# లవ్ మి ఎగైన్ - నాన్నకు ప్రేమతో
# బ్లాకుబస్టర్ బ్లాకుబస్టరే - సరైనోడు
# టాపు లేసిపోద్ది - ఇద్దరమ్మాయిలతో
# నాన్ యాడ పుడితే నీకేంటన్నాయ్ - జులాయి
# సైరో సైరో, బంతిపూల - బాద్ షా
# సూపర్ మచ్చి - సన్నాఫ్ సత్యమూర్తి
# గుండెజారి గల్లంతయ్యిందే - గుండెజారి గల్లంతయ్యిందే
# ఇది నిజమే - శివ మనసులో శృతి
# చూపించండే - హార్ట్ అటాక్
# పింపుల్ డింపుల్ - ఎవడు
# పిల్లా నీకోసమే - పిల్లా నువ్వు లేని జీవితం
# సక్కుబాయి - ఢమరుకం
# అమ్ముడు లెట్స్ డూ కుమ్ముడు - ఖైదీ నెంబరు 150
# యూ అండ్ మీ - ఖైదీ నెంబర్ 150
# వచ్చిండే మెల్ల మెల్లగా *వచ్చిండే*- ఫిదా
# సీటిమార్ - దువ్వాడ జగన్నాథం
# నెక్ట్స్ ఏంటి - నేను లోకల్
# స్వింగ్ జరా - జై లవకుశ
# పెద్ద పులి - చల్ మోహన్ రంగా
# ఎంత సక్కగున్నవే - రంగస్థలం
# నిన్ను రోడ్ మీద చూసి - సవ్యసాచి
# నా బిసి సెంటర్లు - విన్నర్
# అన్ని పాటలు - పేపర్‌ బాయ్
# ఏక్ బార్ - వినయ విధేయ రామ
# కీడా - యాక్షన్ జాక్సన్
# అన్ని పాటలు - దోచేయ్
# అన్ని పాటలు - ఒక లైలా కోసం
# దిమాఖ్ కరాబ్ - ఇస్మార్ట్ శంకర్
# రాములో రాముల - అల వైకుంఠపురములో
# కన్నే కన్నే - అర్జున్ సురవరం
# డాంగ్ డాంగ్, మైండ్ బ్లాక్ - సరిలేరు నీకెవ్వరు
# నా రామ చిలక - బావ
# ఊహల్లోనా - మంత్ర
# అల్లుడు శీను
# ప్రేమకథా చిత్రమ్
# చిన్నదాన నీ కోసం
# పండగ చేస్కో
# ఇట్టేజ్ రెచిపోడమ్ - టెంపర్
# అఖిల్
# మిడిల్ క్లాస్ అబ్బాయి
# శైలజారెడ్డి అల్లుడు
# దేవదాస్
# హలో గురు ప్రేమకోసమే
# F2 – ఫన్ అండ్ ఫ్రస్టేషన్
# మిస్టర్ మజ్ను
# అల్లాబే అల్లాబే - రాజా ది గ్రేట్
# విన్నాన్నే విన్నాన్నే, నిన్నిలా నిన్నిలా - తొలిప్రేమ
# టైటిల్ సాంగ్ - సైరా నరసింహారెడ్డి
# జర్రా జర్రా - గద్దలకొండ గణేష్
# శివ మనసులో శృతి
# మంగళ
# కూడి ఇట్టా - సంతు స్ట్రెయిట్ ఫార్వర్డ్
# జులాయి పాట - జులాయి
# అన్ని పాటలు - ఒరేయ్ బుజ్జిగా
# మీకో దండం - 30 రోజుల్లో ప్రేమించడం ఎలా
# అమృత - సోలో బ్రతుకే సో బెటర్
# సారంగ దరియా - లవ్ స్టోరీ
# ఆకాశం నీ హద్దురా
# రంగ్ దే
# గాలి సంపత్
# గరం గరం సిలకా, రాకాసి రాకాసి - రభస

## టీవీ కార్యక్రమాలు

## అవార్డులు

## మూలాలు

## బయటి లింకులు
* 

వర్గం:తెలుగు సినిమా నృత్యదర్శకులు
వర్గం:1979 జననాలు
వర్గం:విజయవాడ వ్యక్తులు
వర్గం:నంది ఉత్తమ నృత్యదర్శకులు
జానీ మాస్టర్

**జానీ మాస్టర్** (షేక్ జానీ బాషా), భారతీయ సినిమా కొరియోగ్రాఫర్. తెలుగు, కన్నడ, తమిళ, హిందీ సినిమాలకు పనిచేశాడు. ఇతడు ఎక్కువగా పాశ్చాత్య, జానపద నృత్యాలకు పేరొందాడు.

## సినిమారంగం
జానీ మాస్టర్, ఈటీవీ వచ్చిన రియాలిటీ-డాన్స్ షో ఢీ అల్టిమేట్ డాన్స్ షో డ్యాన్సర్ గా తన సినీ జీవితాన్ని ప్రారంభించాడు. ద్రోణ (2009) సినిమాకు కొరియోగ్రాఫర్ గా అవకాశం వచ్చింది. 2012లో రాం చరణ్ తేజ హీరోగా వచ్చిన రచ్చ సినిమాకు కొరియోగ్రాఫర్‌గా పనిచేశాడు. దాంతో, రామ్ చరణ్ తన అన్ని సినిమాలకు కొరియోగ్రాఫర్‌గా నియమించాడు. పవన్ కళ్యాణ్, అల్లు అర్జున్, జూనియర్ ఎన్.టి.ఆర్, రామ్ పోతినేని, రవితేజ మొదలైన హీరోల సినిమాలకు కూడా పనిచేశాడు.

2014లో బాలీవుడ్ నటుడు సల్మాన్ ఖాన్ నటించిన *జై హో* సినిమాకు జానీ మాస్టర్‌ను కొరియోగ్రాఫర్‌గా నియమించాడు. అవార్డు వేడుకలకు, సినిమాలకు కొరియోగ్రాఫ్ చేశాడు. రెండు టెలివిజన్ రియాలిటీ-డ్యాన్స్ షోలకు కొరియోగ్రాఫర్‌గా, గురువుగా పనిచేశాడు. ఫిల్మ్‌ఫేర్ పురస్కారాలు, సినీమా అవార్డులు, సౌత్ ఇండియన్ ఇంటర్నేషనల్ మూవీ అవార్డులు వంటి అవార్డుల వేడుకులకు కొరియోగ్రాఫర్‌గా చేశాడు. 2017నుండి, స్టార్ మాలో *నీతోనే డాన్స్* వంటి వివిధ తెలుగు టెలివిజన్ రియాలిటీ-డ్యాన్స్ షోలకు జడ్జీగా ఉన్నాడు.

2018లో ఎమ్‌ఎల్‌ఏ సినిమాకి కొరియోగ్రాఫర్‌గా పనిచేశాడు. అదే సంవత్సరంలో ఒక తమిళ పాట కోసం ప్రభుదేవాకు సహాయకుడిగా పనిచేశాడు. *మారి 2* సినిమాలోని *రౌడీ బేబీ* పాటతో గుర్తింపు పొందాడు. ఈ పాట ప్రపంచవ్యాప్తంగా ఆదరణ పొందింది.

తరువాత, 2020లో అల వైకుంఠపురములో సినిమాలోని *బుట్ట బొమ్మా* పాట కోసం కొరియోగ్రఫీ చేసినందుకు మరోసారి ప్రశంసలు అందుకున్నాడు. ఈ మ్యూజిక్ వీడియోలోని రోలింగ్ స్టెప్ అందరికి బాగా నచ్చింది. ఆ స్టెప్ ను వివిధ సోషల్ మీడియా, షార్ట్-వీడియో మేకింగ్ ఎంటర్టైన్మెంట్ ప్లాట్‌ఫామ్‌లలో చాలామంది వాడుకున్నారు. ఈ పాటకూడా ప్రపంచవ్యాప్తంగా విజయాన్ని సాధించింది.

## ఫిల్మోగ్రఫీ

### టీవీ కార్యక్రమాలు

## అవార్డులు

## రాజకీయ జీవితం
షేక్ జానీ మాస్టర్ 2024 జనవరి 24న మంగళగిరిలోని జనసేన పార్టీ కేంద్ర కార్యాలయంలో పార్టీ అధ్యక్షుడు పవన్ కల్యాణ్ సమక్షంలో జనసేన పార్టీలో చేరాడు.

## వివాదాలు
జానీ మాస్టర్ తనపై లైంగిక వేధింపులకు పాల్పడ్డాడని అతని సహాయకురాలు ఫిర్యాదు చేయడంతో పోలీసులు అతనిపై కేసు నమోదు చేశారు. 
## మూలాలు

## బయటి లింకులు
* 

వర్గం:1982 జననాలు
వర్గం:నెల్లూరు జిల్లా వ్యక్తులు
వర్గం:తెలుగు సినిమా నృత్యదర్శకులు
వర్గం:నంది ఉత్తమ నృత్యదర్శకులు
కాంతబంసుగూడ

**కాంతబంసుగూడ, ** భారతదేశంలోని ఆంధ్రప్రదేశ్ రాష్ట్రం, అల్లూరి సీతారామరాజు జిల్లా లోని అరకులోయ మండలానికి చెందిన ఒక జనగణన పట్టణం.ఇది అరకు వ్యాలీ మండల ప్రధాన కార్యాలయం.  ఇది అరకు లోక్‌సభ నియోజకవర్గం పరిధిలోని, అరకులోయ శాసనసభ నియోజకవర్గం పరిధికింద ఉంది.

## గణాంకాలు

### 2011 గణాంకాలు
2011 భారత జనాభా లెక్కలు ప్రకారం, కాంతబంసుగూడ పట్టణ పరిధిలో మొత్తం 1,433 కుటుంబాలు నివసిస్తున్నాయి. పట్టణ జనాభా మొత్తం 6,714, అందులో 3,921 మంది పురుషులు, 2,793 మంది మహిళలు ఉన్నారు. సగటు లింగ నిష్పత్తి 1000:712.పట్టణ జనాభా 0-6 సంవత్సరాల వయస్సు గల పిల్లల జనాభా 697, ఇది మొత్తం జనాభాలో 10%. 0-6 సంవత్సరాల మధ్య 389 మంది మగ పిల్లలు, 308 మంది ఆడ పిల్లలు ఉన్నారు. 2011 జనాభా లెక్కల ప్రకారం బాలల లైంగిక నిష్పత్తి 792, ఇది సగటు లింగ నిష్పత్తి (712) కంటే ఎక్కువ. అక్షరాస్యత రేటు 82.6%. విశాఖపట్నం జిల్లాలో 66.9%తో పోలిస్తే కాంతబంసుగూడ అక్షరాస్యత ఎక్కువ. కాంతబంసుగూడలో పురుష అక్షరాస్యత రేటు 91.02%, స్త్రీల అక్షరాస్యత రేటు 70.54%.పట్టణ పరిధిలోని 1,433 ఇళ్లకు పైగా పరిపాలనను స్థానిక స్వపరిపాలనా సంస్థ నిర్వహిస్తుంది. వీటికి నీరు, మురుగునీటి వంటి ప్రాథమిక సౌకర్యాలను సరఫరా చేస్తుంది. పట్టణ పరిధిలోని రహదారులను నిర్మించడానికి, నిర్వహణక దాని పరిధిలోకి వచ్చే ఆస్తులపై పన్ను విధించడానికి అధికారం ఉంది.

### 2001 గణాంకాలు
2001 భారత జనాభా లెక్కలు ప్రకారం కాంతబంసుగూడ పట్టణ జనాభా మొత్తం 6126.అందులో పురుషులు 56% మంది ఉండగా, స్త్రీలు 44%. మంది ఉన్నారు.అక్షరాస్యత రేటు 82% ఉంది.ఇది జాతీయ సగటు అక్షరాస్యత 59.5% కన్నా ఎక్కువుగా ఉంది.పురుషుల అక్షరాస్యత 89% ఉండగా స్త్రీల అక్షరాస్యత 72% ఉంది. పట్టణ జనాభాలో 6 సంవత్సరాల వయస్సుగల పిల్లలు 10% మంది ఉన్నారు. 

## చదువు
ప్రాథమిక, మాధ్యమిక పాఠశాల విద్యను రాష్ట్ర *పాఠశాల విద్య విభాగం* క్రింద ప్రభుత్వ, సహాయక, ప్రైవేట్ పాఠశాలలు అందిస్తాయి.   వివిధ పాఠశాలలు అనుసరించే బోధనా మాధ్యమం ఇంగ్లీష్, తెలుగు భాషలలో ఉంది.

## మూలాలు

## వెలుపలి లంకెలు

వర్గం:రెవెన్యూ గ్రామాలు కాని మండల కేంద్రాలు
వర్గం:జనగణన పట్టణాలు
వర్గం:అల్లూరి సీతారామరాజు జిల్లా జనగణన పట్టణాలు
సింధియా (విశాఖపట్నం)

**సింధియా,**భారతదేశం, విశాఖపట్నం నగర తీరప్రాంతంలో ఉన్న ఒకముఖ్యమైన పొరుగుప్రాంతం.మహావిశాఖ నగరపాలక సంస్థ స్థానిక పరిపాలనా పరిమితుల్లోకి వచ్చే ఈప్రాంతం, నగరంలోని ప్రధానపారిశ్రామిక ప్రాంతాలలో ఒకటి.

## చరిత్ర
ఈ ప్రాంతానికి ఈ పేరు "సింధియా స్టీమ్ నావిగేషన్ కంపెనీ లిమిటెడ్" నుండి వచ్చింది.ఇది ఒక నౌకా నిర్మాణ కేంద్రం. దీనిని 1941లో సేథ్ వాల్‌చంద్ హీరాచంద్ స్థాపించారు. ఇది విశాఖపట్నం నగర పారిశ్రామికరంగ చరిత్రను మార్చింది.

## రవాణా
సింధియాకు గాజువాక, గోపాలపట్నం, పెందుర్తి, కూర్మనపాలెం, కొత్తవలసలతో ప్రాంతాలతో బాగా అనుసంధానించబడింది.ఇక్కడి నుండి 55, 55 కె, 600 సిటీ బస్సులు వెంట వెంటనే తిరిగుతుంటాయి.

### ఆంధ్రప్రదేశ్ రాష్ట్ర రోడ్డు రవాణా సంస్థ మార్గాలు

## మూలాలు

## వెలుపలి లంకెలు

వర్గం:విశాఖపట్నంలోని ప్రాంతాలు
దక్షిణాది ఫిల్మ్‌ఫేర్ ఉత్తమ కళాదర్శకులు

**దక్షిణాది ఫిల్మ్‌ఫేర్ ఉత్తమ కళాదర్శకులు** అవార్డును *ఫిలింఫేర్* మ్యాగజైన్ ప్రలి ఏటా ఫిలింఫేర్ అవార్డులలో భాగంగా దక్షిణ భారత చిత్రాలకు ఇస్తోంది. ఈ అవార్డును 1997లో ప్రారంభించారు. 

## అవార్డు గ్రహీతల జాబితా, వారు గెలుచుకున్న సినిమాల జాబితా

## మూలాలు

వర్గం:దక్షిణాది ఫిల్మ్‌ఫేర్ పురస్కారాలు
వర్గం:పురస్కారాలు
పి. చిదంబరం

**పి. చిదంబరం** తమిళనాడుకు చెందిన రాజకీయ నాయకుడు. కేంద్ర మాజీ ఆర్థిక మంత్రి, కాంగ్రెస్ నాయకుడు. 

## జననం, విద్యాభ్యాసం
చిదంబరం తమిళనాడు రాష్ట్రం, కందనూరులో పళనియప్పన్, లక్ష్మి ఆచి దంపతులకు  1945 సెప్టెంబరు 16న జన్మించాడు. ఆయన హార్వర్డ్ యూనివర్సిటీ నుంచి ఏమ్‌బీఏ పూర్తి చేశాడు. మద్రాస్ న్యాయ కళాశాలలో ఎల్‌ఎల్‌బీ, చెన్నై లయోలా కాలేజ్‌లో న్యాయశాస్త్రంలో పీజీ, చెన్నై ప్రెసిడెన్సీ కళాశాల నుంచి స్టాటిస్టిక్స్‌లో డిగ్రీ పూర్తి చేశాడు. 
## రాజకీయ జీవితం
చిదంబరం 1972లో కాంగ్రెస్ పార్టీ ద్వారా రాజకీయాల్లోకి వచ్చి ఆ తరువాత తమిళనాడు రాష్ట్ర యువజన కాంగ్రెస్ అధ్యక్షుడిగా మూడేళ్ల పాటు పని చేశాడు. ఆయన 1984లో జరిగిన పార్లమెంట్ ఎన్నికల్లో శివగంగై లోక్‌సభ నియోజకవర్గం నుండి లోక్‌సభకు ఎన్నికై 1985లో రాజీవ్ గాంధీ ప్రభుత్వంలో  కేంద్ర  వాణిజ్య శాఖ సహాయమంత్రిగా పని చేశాడు. 

తమిళనాడులో అన్నాడీఎంకే, కాంగ్రెస్ సంకీర్ణ ప్రభుత్వం ఉన్నప్పుడు కాంగ్రెస్‌లోని కొందరు నేతలు తమను అన్నాడీఎంకే నిర్లక్ష్యం చేస్తుందని  1996 ఎన్నికల్లో కాంగ్రెస్ కూటమిలో అన్నాడీఎంకే ఉండరాదని కొందరు తమిళ కాంగ్రెస్ నేతలు వాదించారు. కానీ, పార్టీ అధిష్ఠానం అందుకు అంగీకరించలేదు.  అప్పుడు జీకే మూపనార్, చిదంబరం మరికొందరితో కలిసి *తమిళ మానిల కాంగ్రెస్* ఏర్పాటు చేసి ఆ ఎన్నికల్లో డీఎంకేతో కలిసి ఎన్నికల్లో పోటీ చేసి ఘన విజయం సాధించింది.  కాంగ్రెస్‌కు ప్రత్యామ్నాయంగా ఈ పార్టీలన్నీ కూటమి కట్టి యునైటెడ్ ఫ్రంట్‌గా ఏర్పడి 1996లో దేవెగౌడ ప్రధానిగా ప్రభుత్వాన్ని ఏర్పాటు చేయగా చిదంబరం ఆర్థిక మంత్రిగా పని చేశాడు.

చిదంబరం అన్నాడీఎంకేతో కాంగ్రెస్ పొత్తును వ్యతిరేకిస్తూ ఏర్పడిన తమిళ మానిల కాంగ్రెస్ మళ్లీ అదే అన్నాడీఎంకేతో పొత్తు పెట్టుకోవడంతో బయటకు వచ్చి 'కాంగ్రెస్ జననాయక పెరవాయి' పార్టీ ఏర్పాటు చేసి ఆ పార్టీ నుండి లోక్‌సభకు ఎన్నికై 2004లో ఆ పార్టీని కాంగ్రెస్ పార్టీలో విలీనం చేశాడు. ఆయన 2004లో ఎన్నికల్లో లోక్‌సభకు ఎన్నికై  కాంగ్రెస్ నేతృత్వంలో ఏర్పడిన యూపీఏ తొలి ప్రభుత్వంలో మన్మోహన్ సింగ్ మంత్రివర్గంలో ఆర్థిక మంత్రిగా పని చేసి 2009లోనూ యూపీఏ రెండో ప్రభుత్వమే ఏర్పడడంతో ఆయన హోం, ఆర్థిక శాఖలతో పాటు పలు ఇతర శాఖల బాధ్యతలూ నిర్వహించాడు. 

ఆయన 2016లో మహారాష్ట్ర తరపున రాజ్యసభకు ఎన్నికయ్యాడు. చిదంబరం  మే 2022లో కాంగ్రెస్ పార్టీ తరపున తమిళనాడు నుండి రాజ్యసభ అభ్యర్థిగా ఖరారయ్యాడు.

## ఐఎన్ఎక్స్ మీడియా కేసు
ఐఎన్ఎక్స్ మీడియాకు అక్రమ మార్గంలో విదేశాలనుంచి భారీగా నిధులు రావడంపై మనీలాండరింగ్ కేసులో చిదంబరాన్ని 2019 అక్టోబరు 21న సీబీఐ అరెస్ట్ చేసింది. అక్టోబరు 21న అరెస్ట్ చేయగా సుమారు 105 రోజుల జైలు జీవితం తర్వాత 2019 డిసెంబరులో విడుదలయ్యాడు.

## ఇతర వివరాలు
బిసిసిఐ మాజీ అధ్యక్షుడు ఎం.ఎ. చిదంబరం ఇతని మేనమామ.

## మూలాలు


వర్గం:భారత జాతీయ కాంగ్రెస్ నాయకులు
వర్గం:తమిళనాడు నుండి ఎన్నికైన లోక్‌సభ సభ్యులు
వర్గం:తమిళనాడు
వర్గం:ఉత్తమ పార్లమెంటేరియన్ అవార్డు గ్రహీతలు
సుచిత్రా చంద్రబోస్

**సుచిత్రా చంద్రబోస్**, తెలుగు సినిమా నృత్య దర్శకురాలు, దర్శకురాలు. తెలుగు సినీపాటల రచయిత చంద్రబోస్‌ను వివాహం చేసుకుంది. 2004లో పల్లకిలో పెళ్లికూతురు సినిమాకు దర్శకత్వం వహించింది. 1988లో విడుదలైన ఆఖరి పోరాటం సినిమాతో తొలిసారిగా నృత్యదర్శకురాలిగా తన సినీ జీవితాన్ని ప్రారంభించింది.

సుచిత్ర భర్త చంద్రబోస్ సాహిత్యం అందించిన ‘నాటు నాటు’ పాట, 13 మార్చ్ 2023 న ఉత్తమ ఒరిజినల్ సాంగ్ గా ఆస్కార్ అవార్డు గెలుచుకుంది.

## సినిమాలు

### నృత్య దర్శకురాలిగా

* ఆఖరి పోరాటం (1988)
* చైతన్య (1991)
* వన్ బై టూ (1993)
* మనీ (1993)
* గాండీవం (1994)
* తీర్పు (1994)
* ఘరానా బుల్లోడు (1995)
* వజ్రం (1995)
* సంప్రదాయం (1996)
* రాముడొచ్చాడు (1996)
* వినోదం (1996)
* అబ్బాయిగారి పెళ్ళి (1997)
* అన్నమయ్య (1997)
* చిన్నబ్బాయి (1997)
* గిల్లి కజ్జాలు (1998)
* శ్రీమతీ వెళ్ళొస్తా (1999)
* సర్దుకుపోదాం రండి (2000)
* జయం మనదేరా (2000)
* ప్రియమైన నీకు (2001)
* నిన్ను చూడాలని (2001)
* నువ్వు నాకు నచ్చావ్ (2001)
* మనసంతా నువ్వే (2001)
* నువ్వు లేక నేను లేను (2002)
* నువ్వే నువ్వే (2002)
* అదృష్టం (2002)
* నిన్నే ఇష్టపడ్డాను (2003)
* నీకు నేను నాకు నువ్వు (2003)
* ఎలా చెప్పను (2003)
* వాన (2008)
* ఝమ్మందినాదం (2010)
* గోపాల గోపాల (2015)
* రారా...కృష్ణయ్య (2014)
* అర్ధం (2021)

## దర్శకురాలిగా
* పల్లకిలో పెళ్ళికూతురు (2004)

## పురస్కారాలు
* దక్షిణాది ఫిల్మ్‌ఫేర్ ఉత్తమ నృత్యదర్శకులు: ఊయల (1998)

## మూలాలు

## బయటి లింకులు
* 

వర్గం:తెలుగు సినిమా నృత్యదర్శకులు
వర్గం:తెలుగు సినిమా దర్శకులు
జీన్-జోసెఫ్ శాన్‌ఫోర్చే

**జీన్-జోసెఫ్ శాన్‌ఫోర్చే**, శాన్‌ఫోర్చే అని పిలుస్తారు, ఫ్రెంచ్ చిత్రకారుడు, కవి, డిజైనర్, శిల్పి, 1929 జూన్ 25 న బోర్డియక్స్లో జన్మించాడు, 2010 మార్చి 13 న సెయింట్-లియోనార్డ్-డి-నోబ్లాట్‌లో మరణించాడు. అతను ఆర్ట్ బ్రూట్ ను అభ్యసించాడు, జీన్ డబుఫెట్, రాబర్ట్ డోయిస్నో యొక్క స్నేహితుడు, అతనితో అతను ఒక సుదూర సంబంధాన్ని కొనసాగించాడు https://peoplepill.com/people/jean-joseph-sanfourche/https://web.archive.org/web/20180329184540/http://www.artvisceral.com/artist.asp?artistID=117https://www.ledelarge.fr/5563_artiste_SANFOURCHE_Jean-Josephhttps://www.artbrut.ch/en_GB/author/sanfourche-jean-joseph.

## మూలాలు

వర్గం:చిత్రకళ
వర్గం:1929 జననాలు
వర్గం:2010 మరణాలు
సురేష్ గోపీ

**సురేష్‌ గోపీ** భారతీయ సినీ నటుడు, టీవీ వ్యాఖ్యాత, గాయకుడు, రాజకీయ నాయకుడు. ఆయన మలయాళం, తమిళం, తెలుగు, కన్నడ, హిందీ చిత్రాల్లో నటించాడు. సురేష్ గోపి 1965లో ఓడాయిల్ నిన్ను చిత్రంలో బాల నటుడిగా సినీరంగానికి పరిచయమై 2020 వరకు దాదాపు పైగా చిత్రాల్లో నటించాడు. ఆయన జాతీయ, రాష్ట్ర అవార్డులను అందుకున్నాడు. 2017 నుండి ఆయన భారతీయ జనతా పార్టీ తరపున రాజ్యసభ సభ్యుడిగా ప్రాతినిధ్యం వహిస్తున్నాడు. సురేష్‌ గోపీ 2021లో జరిగిన కేరళ అసెంబ్లీ ఎన్నికల్లో త్రిసూర్‌ అసెంబ్లీ నియోజకవర్గం నుండి బీజేపీ అభ్యర్థిగా పోటీ చేశాడు.

## జననం
సురేష్ గోపి 1958, జూన్ 26 కేరళలోని అలప్పుళలో కె. గోపీనాథన్ పిళ్ళై (సినిమా డిస్ట్రిబ్యూటర్), వి. జ్ఞానలక్ష్మి అమ్మ దంపతులకు జన్మించాడు. ఆయనకు ముగ్గురు తమ్ములు సుభాష్ గోపి, సునీల్ గోపి, సునీల్ గోపి (చివరి ఇద్దరు కవలలు). ఆయన బాల్యమంతా కొల్లంలో గడిచింది. సురేష్ గోపి పదవ తరగతి వరకు కొల్లంలో పూర్తి చేసి, ఫాతిమామాత నేషనల్ కాలేజీలో ఇంటర్ పూర్తి చేశాడు.

## రాజకీయ జీవితం
సురేష్ గోపి విద్యార్థి దశలో ఎస్.ఎఫ్.ఐ. విద్యార్థి సంఘంలో పనిచేశాడు. 2006లో జరిగిన కేరళ అసెంబ్లీ ఎన్నికల్లో ఎల్‌డీఎఫ్ అభ్యర్థి వి.ఎస్. అచ్చుతానందన్ తరపున మలంప్పుళా నియోజకవర్గంలోను, యూడీఎఫ్ అభ్యర్థి ఎంపీ. గంగాధరన్ తరపున పొన్నాని నియోజకవర్గంలోనూ ప్రచారం చేశాడు. 2016 ఏప్రిల్ 29లో ఆయన రాజ్యసభ సభ్యుడిగా ప్రమాణ స్వీకారం చేశాడు. 2016 అక్టోబరులో భారతీయ జనతా పార్టీలో చేరాడు. 

సురేష్ గోపి 2019లో పార్లమెంట్ ఎన్నికల్లో బీజేపీ తరపున త్రిసూర్‌ లోక్ సభ నియోజకవర్గం నుండి పోటీ చేసి మూడవ స్థానంలో నిలిచాడు. సురేష్‌ గోపీ 2021లో జరిగిన కేరళ అసెంబ్లీ ఎన్నికల్లో త్రిసూర్‌ అసెంబ్లీ నియోజకవర్గం నుండి బీజేపీ అభ్యర్థిగా పోటీ చేసి ఓటమి పాలయ్యాడు.

## సినిమాలు
* ఓరు వడక్కన్ వీరగాథ
* అ ఒక్కడు
* మణిచిత్రతజు
* రింగ్ టోన్ (2010 )

## మూలాలు

వర్గం:1958 జననాలు
వర్గం:కేరళ వ్యక్తులు
వర్గం:మలయాళ సినిమా నటులు
వర్గం:కేరళ రాజకీయ నాయకులు
వర్గం:భారతీయ జనతా పార్టీ రాజకీయ నాయకులు
వర్గం:తెలుగు సినిమా నటులు
వర్గం:తమిళ సినిమా నటులు
వర్గం:కన్నడ సినిమా నటులు
వర్గం:హిందీ సినిమా నటులు
ఆదర్శ్ నగర్ (విశాఖపట్నం)

**ఆదర్శ్ నగర్,** ఆంధ్రప్రదేశ్ రాష్ట్రంలోని విశాఖపట్నం నగరానికి ఉత్తర భాగంలో ఉన్న శివారు ప్రాంతం. ఇది మహా విశాఖ నగరపాలక సంస్థ స్థానిక పరిపాలన పరిమితుల్లోకి వస్తుంది. ఈ ప్రాంతం మీదుగా 16వ జాతీయ రహదారి వెళుతుంది. ఇందిరా గాంధీ జంతుప్రదర్శనశాల, 16వ జాతీయ రహదారి తోపాటు మధురవాడ జోన్ లో ఈ ఆదర్శ్ నగర్ ప్రాంతం ఉంది. ఇది నగరంలోని అన్ని ప్రాంతాలతో కలుపబడి ఉంది. 

## భౌగోళికం
ఇది  ఆక్షాంశరేఖాంశాల మధ్య ఉంది. సముద్ర మట్టానికి 17 మీటర్ల ఎత్తులో ఉంది.

## సమీప ప్రాంతాలు
ఇక్కడికి సమీపంలో అరిలోవ, రవీంద్ర నగర్, విశాలాక్షి నగర్, ఇందిరాగాంధీ నగర్, హనుమంతవాక, దుర్గా నగర్ ఉన్నాయి.

## రవాణా
ఆంధ్రప్రదేశ్ రాష్ట్ర రోడ్డు రవాణా సంస్థ ఆధ్వర్యంలో ఆదర్శ్ నగర్ మీదుగా నగరంలోని ఇతర ప్రాంతాలకు (గురు ద్వారా జంక్షన్, తగరపు వలస, విశాలాక్షి నగర్, రవీంద్ర నగర్, కైలాసగిరి, జూపార్క్) బస్సు సౌకర్యం ఉంది.

## ప్రార్థనా మందిరాలు
# దశరథ రామాలయం
# హనుమాన్ దేవాలయం
# గణపతి దేవాలయం
# శ్సాయిబాబా దేవాలయం
# శివాలయం
# శ్రీలక్ష్మీ నారాయణ దేవాలయం
# రహమతుల్లాహి మసీదు
# మసీదు-ఎ-నూరాని

## మూలాలు

వర్గం:విశాఖపట్నం పరిసర ప్రాంతాలు
వర్గం:విశాఖపట్నంలోని ప్రాంతాలు
వేపగుంట (ఆయోమయనివృత్తి)

* వేపగుంట (పుత్తూరు మండలం) - చిత్తూరు జిల్లా, పుత్తూరు మండలానికి చెందిన గ్రామం.
* వేపకుంట్ల - తెలంగాణ రాష్ట్రం, ఖమ్మం జిల్లా, రఘునాథపాలెం మండలానికి చెందిన గ్రామం
* వేపగుంట (విశాఖపట్నం) -**వేపగుంట**, విశాఖపట్నం  జిల్లాలోని జనగణన పట్టణం, విశాఖ నగరంలో ఒక శివారు ప్రాంతం.
మద్దిల గురుమూర్తి

**గురుమూర్తి** ఆంధ్రప్రదేశ్ రాష్ట్రానికి చెందిన రాజకీయ నాయకుడు. లోక్‌సభ సభ్యుడు. 2021లో తిరుపతి లోక్‌సభ నియోజకవర్గంకి జరిగిన ఉపఎన్నికలో లోక్‌సభ సభ్యుడిగా గెలుపొందాడు.

## జననం, విద్యాభాస్యం
డా. మద్దిల గురుమూర్తి 1985 జూన్ 22న చిత్తూరు జిల్లా, ఏర్పేడు మండలం, మన్నసముద్రం గ్రామంలో మునికృష్ణయ్య, రమణమ్మ దంపతులకు జన్మించాడు. ఆయనకు ఐదుగురు అక్క చెల్లెల్లు ఉన్నారు. ఐదో తరగతి వరకు మన్నసముద్రంలోని ప్రాథమిక పాఠశాలలో, ఆరు నుంచి 10వ తరగతి వరకు బండారుపల్లి జెడ్పీ ఉన్నత పాఠశాలలో చదివాడు. గురుమూర్తి ఇంటర్‌ తిరుపతిలో పూర్తి చేసి, స్విమ్స్‌లో ఫిజియోథెరిపీ కోర్స్ పూర్తి చేశాడు.

## రాజకీయ ప్రస్థానం
గురుమూర్తి విద్యార్థి సంఘ నాయకుడిగా ఉన్నపటినుండే వైఎస్ రాజశేఖర్ రెడ్డిని తరచూ కలిసి వచ్చేవారు. వైఎస్ మరణానంతరం జగన్మోహన్ రెడ్డి జైలుకు వెళ్లిన సమయంలో ఆయన సోదరి షర్మిల రాష్ట్రవ్యాప్తంగా పాదయాత్ర చేపట్టగా ఆమె వెంటే ఉన్నాడు. వైఎస్ జగన్మోహన్ రెడ్డి 2017లో చేపట్టిన ప్రజా సంకల్ప పాదయాత్రలో (2017 నవంబరు- 2019 జనవరి) వరకు 3,648 కి.మీ ఈ పాదయాత్రలో వ్యక్తిగత ఫిజియోథెరపిస్ట్ గా జగన్ తో పాటు ఉన్నాడు.

డా.గురుమూర్తి 2021లో తిరుపతి లోక్‌సభ నియోజకవర్గంకు జరిగిన ఉపఎన్నికలో వైఎస్ఆర్ కాంగ్రెస్ పార్టీ తరపున పోటీ చేసి తన సమీప ప్రత్యర్థి టీడీపీ అభ్యర్థి పనబాక లక్ష్మి పై 2,30,572 ఓట్ల మెజారిటీతో గెలిచాడు. ఆయన గెలిచిన అనంతరం 2021 మే నెలలో వైఎస్సార్‌సీపీ అధ్యక్షుడు, ఆంధ్రప్రదేశ్ ముఖ్యమంత్రి వై.ఎస్. జగన్మోహన్ రెడ్డిని కలిశాడు.

## మూలాలు

వర్గం:చిత్తూరు జిల్లా నుండి ఎన్నికైన లోక్‌సభ సభ్యులు
వర్గం:చిత్తూరు జిల్లా వ్యక్తులు
వర్గం:1985 జననాలు
వర్గం:2024లో లోక్‌సభకు ఎన్నికైన సభ్యులు
వర్గం:18వ లోక్‌సభ సభ్యులు
వర్గం:17వ లోక్‌సభ సభ్యులు
పిన‌ర‌యి విజ‌య‌న్

**పిన‌ర‌యి విజ‌య‌న్** భారతదేశానికి చెందిన రాజకీయ నాయకుడు. అతను కేరళ ముఖ్యమంత్రిగా అధికారంలో ఉన్నారు. విజ‌య‌న్ సీపీఎం నాయకుడు. అతను రెండొవసారి కేరళ ముఖ్యమంత్రిగా 2021 మే 20 నుండి పదవిలో ఉన్నాడు. 

## జననం, విద్యాభాస్యం
పిన‌ర‌యి విజ‌య‌న్ 1945, మే 24న కేరళ రాష్ట్రం, మలబార్ జిల్లా (అప్పటి మద్రాస్ ప్రెసిడెన్సీ), పినరాయి గ్రామంలో జన్మించాడు. విజ‌య‌న్ తండ్రి మరోలి కోరన్, క‌ల్లుగీత కార్మికుడు, తల్లి కళ్యాణి, గృహిణి. వారికి 14వ సంతానంగా జ‌న్మించాడు. ఆయన పెర్లాసరీ హైస్కూల్లో ప్రాథమిక విద్య, బ్రెన్నాన్ కాలేజీలో బీఏ పూర్తి చేశాడు.

## వివాహం
పిన‌ర‌యి విజ‌య‌న్ 1979లో కమల విజయన్ ను వివాహమాడాడు. కమల విజయన్ రిటైర్డ్ టీచర్. విజయన్ దంపతులకు ఇద్దరు సంతానం వీణ, వివేక్ కిరణ్, పి.ఎ.మొహమ్మద్‌ రియాస్‌ (అల్లుడు) ఉన్నారు.

## రాజకీయ జీవితం
విజ‌య‌న్ పెరాలస్సెరీ ఉన్నత పాఠశాలలో విద్యాభ్యాసం పూర్తి చేశాడు. ఆయన బ్రెన్నెన్ గ‌వ‌ర్న‌మెంట్ కాలేజీలో చదువుతున్నప్పుడే క‌న్నూరు జిల్లాలో విద్యార్థి నాయ‌కుడిగా పనిచేశాడు. ఆయన 1964లో కేరళ స్టూడెంట్స్ ఫెడరేషన్ క‌న్నూరు జిల్లా కార్యదర్శిగా పనిచేశాడు. 1964లో విజ‌య‌న్ సీపీఎంలో స‌భ్య‌త్వం తీసుకున్నాడు. ఆయన జిల్లా కమిటీ, జిల్లా సెక్రటేరియట్‌లలో సభ్యునిగా బాధ్యతలతో పాటు పార్టీలో పలు పదవులు చేపట్టాడు. 1986లో కన్నూర్ జిల్లా సెక్రటరీగా ఎన్నికయ్యాడు. ఎమెర్జెన్సీ సమయంలో ఆరోపణలు ఎదుర్కొని జైలు జీవితం గడిపాడు. విజ‌య‌న్ 25 ఏళ్ల వ‌య‌సులో 1970లో కూతుపరంబ నియోజకవర్గం నుండి పోటీ చేసి తొలిసారి ఎమ్మెల్యే అయ్యాడు. 1998లో కేరళ రాష్ట్ర కార్యదర్శిగా ఎన్నికై ఈ పదవిలో 2015 వరకు కొనసాగాడు.

విజయన్ 2016 మే 25న కేరళ రాష్ట్ర 12వ ముఖ్యమంత్రిగా బాధ్యతలు చేపట్టాడు. 2021లో జరిగిన కేరళ శాసనసభ ఎన్నికల్లో ధర్మధం శాసనసభ నియోజకవర్గం నుండి పోటీ చేసి తన సమీప ప్రత్యర్థి సి.రఘునాధన్ (కాంగ్రెస్) పై 50,123 ఓట్ల మెజారిటీతో గెలిచాడు.

## ఎన్నికల్లో పోటీ చేసిన వివరాలు

## మూలాలు

వర్గం:కేరళ ముఖ్యమంత్రులు
వర్గం:కేరళ రాజకీయ నాయకులు
వర్గం:కేరళ వ్యక్తులు
వర్గం:భారత కమ్యూనిస్టు నాయకులు
వర్గం:1945 జననాలు
వర్గం:భారతదేశ రాష్ట్రాల ముఖ్యమంత్రులు
రాజయ్యగారి ముత్యంరెడ్డి

**రాజయ్యగారి ముత్యంరెడ్డి** తెలంగాణ రాష్ట్రానికి చెందిన రాజకీయ నాయకుడు. ఆయన 1978లో రామాయంపేట నియోజకవర్గం నుండి కాంగ్రెస్‌ పార్టీ నుండి ఎమ్మెల్యేగా గెలుపొందాడు.

## జననం
రాజయ్యగారి ముత్యంరెడ్డి మెదక్ జిల్లా, శంకరంపేట (ఆర్) మండలం, కామారం గ్రామంలో జన్మించాడు.

## రాజకీయ జీవితం
రాజయ్యగారి ముత్యంరెడ్డి 1978లో రామాయంపేట నియోజకవర్గం నుండి కాంగ్రెస్‌ పార్టీ నుండి ఎమ్మెల్యేగా గెలుపొందాడు. 1980లో కాంగ్రెస్ టీ.అంజయ్యను ముఖ్యమంత్రిగా నియమించడంతో ముత్యంరెడ్డి తన పదవికి రాజీనామా చేశాడు. రామాయంపేట ఎమ్మెల్యేగా పదవీ త్యాగం చేసిన తర్వాతి కాలంలో ముత్యం రెడ్డి ఎమ్మెల్సీగా, మెదక్ జెడ్పీ చైర్మన్‌గా పనిచేశాడు.

## మరణం
ఆయన అనారోగ్యంతో బాధపడుతూ 2021, మే 3న మరణించాడు.

## మూలాలు

వర్గం:మెదక్ జిల్లా వ్యక్తులు
వర్గం:మెదక్ జిల్లా రాజకీయ నాయకులు
వర్గం:మెదక్ జిల్లా నుండి ఎన్నికైన ఆంధ్రప్రదేశ్ శాసన సభ్యులు
వర్గం:భారత జాతీయ కాంగ్రెస్ నాయకులు